Kolibri Erikoiskärkisivellin | Itäisenkadun Kehystämö\nKolibri Erikoiskärkisivellin 10\nHuom! Erikoiskärkisivellin on saatavilla tilaustavarana\nKolibri erikoiskärkisivellintä käytetään erittäin tarkkaan työhön. Kolibri erikoiskärkisiveltimellä on mahdollista synnyttää erittäin hienoa jälkeä. Kolibri erikoiskärkisivellin soveltuu erittäin tarkkojen yksityiskohtien ja hienojen pitkien linjojen tekemiseen.\nKolibri erkoiskärkisiveltimen karva koostuu kahdesta osasta. Kolibri erikoiskärkisiveltimen karvan kärki on näädän karvasta ja karvan alkuosa oravan karvaa.\nKolibri erikoiskärkisivellin 10 varsi on puuta. Kolibri erikoiskärkisivellin 10 kokonais pituus on 210 mm. Kolibri erikoiskärkisivellin 10 karvaosan pituus on 30 mm, josta 10 mm näädän karvaa ja 20 mm oravan karvaa.\nKolibri erikoiskärkisivellin soveltuu käytettäväksi akvarelliväreille.


CFS-verkko - Foorumi • View topic - Biontologia\nPost subject: Biontologia\nPosted: Fri Sep 11, 2015 08:07\nJoined: Wed Jan 14, 2015 11:56\nOlen käynyt biontologia hoidossa tammikuun lopulta eli takana n. 7kk. Alussa kerran vkossa, nyttemmin vähän harvemmin. Kun aloitin, tilanne oli se että 10 min kirjan lukemista, puhelinkeskustelua tai mitä tahansa vähänkin intensiivisempää aiheutti päänsärkyä ja muiden oireiden pahenemista. Nyt olen pystynyt tekemään töitäkin parina vkona n. 15 h ja elämäkin vähän lähempänä normaalia, toki vieläkin yhtä himmailua ja jaksamisen tarkkailua.\nHoidon alussa jätin naltreksonin ja kaikki luontaistuotteet pois (koska vaarantavat hoidon toimivuuden), tästä huolimatta olo koheni nopeasti lähtötasoa paremmaksi, ja sanoisin että parempaan mennyt koko ajan, muutamaa heikompaa jaksoa lukuunottamatta. Hoitokerran jälkeen saattaa tulla heikennystä ja oireita, mutta tämä kuulunee asiaan kun elimistö nostaa vaivat pintaan.\nEn välttämättä osta kaikkia tieteellisiä perusteluja, mitä nettisivuilla aiheesta kerrotaan, mutta epätoivoisena olin valmis kokeilemaan. Ja luotan omiin tuntemuksiini, niiden mukaan homma toimii. (Toki olen koittanut muutenkin parantaa oloani, mindfulness meditaatiota 2-3h/pv ja yogaterapia 1-2 krt/pv, joten tiedä sitten mikä vaikuttaa minkäkin verran...)\nSuosittelen joka tapauksessa kokeilemaan, mutta kannattaa sitoutua hoitoon ainakin 5-8 kerraksi, kerran viikossa. Ja jättää nettisivuilla mainitut aineet/lääkkeet pois. Lisäinfoa www.biontology.com ja www.biontologiasuomi.fi. Suomessa tietääkseni ainoastaan yksi, joka tekee hoitoja.\nPost subject: Re: Biontologia\nPosted: Fri Sep 11, 2015 10:32\nJoo, tämä riitti kun luin:"Biontologian mukaan ihmisen kokema fyysinen, tunneperäinen tai mielenterveydellinen ongelma pohjautuu kuitenkin perimmiltään aina häiriöihin, joita ilmenee biofotonien eli valon lähettämisen laadussa"...\nPosted: Sat Sep 12, 2015 09:20\nLähtisköhän miun virukset pois noilla poppakonsteilla?\nPosted: Sun Sep 13, 2015 12:01\nVoin myydä sinulle homeopaattista rohtoa, joka varmaan auttaa. Tai jos ei auta, ota uusi kuuri. Saat rohdon suoraan vesihanasta, mutta älä juo teelusikallista enempää, jottet vaan saa yliannostusta. Maksaa muuten vain 199€+alv. Tehdäänkö kaupat?\nPosted: Sun Sep 13, 2015 10:27\nMiellään tehdään vaan. Tunnen jo nyt itseni parantuneeksi. Ajatuskin auttaa näemmä.\nPosted: Sun Sep 13, 2015 06:25\nNoniin, ilo auttaa potilasparkaa. Lasku, 299€, tulee postitse. Ei kestä kiittää.


Hiihtokausi avattu Rovaniemellä - Napapiirinseikkailija\nTalvi on tullut, ja vaikka lunta on vähän niukalti, silti hiihtämään pääsee ja luistelemaankin luonnonjäillä.\nJärven jäällä luistelu on mahtavaa, ja antaa hienon vapauden tunteen. Taivas räiskyy jo kaamoksen väreissä auringonlaskun aikaan, eli iltapäivällä.\nSyksyn lepäilyn jälkeen nostin lokakuussa vähitellen treenitunteja. Kelin käääntyessä marraskuuksi olen aloittanu ensimmäisen laatukauden, teemana voima. Samaa syssyyn alkoit hiihtokelitkin, joten treenipääiväkirja näyttää nyt erinlaiselta. Neljä seuraavaa viikkoa suunnittelen CrossFitin ehdoilla. Muut päivät täytän kevyellä hiihdolla ja juoksulla, välillä myös sisäpyöräilyllä.\nHiihtostadionilla lipuu porukkaa tasaisesti letkana eteenpäin. Mitään etelän latujen ruuhkaa ei kuitenkaan ole, kun latua on useita kilometrejä suuntaansa.\nHiihtokausi alkoi Rovaniemellä viime viikonloppuna, kun latu hiihtostadionille ja Ounasvaaralle ajettiin metri metriltä. Itse hyökkäsin ladulle puolessa välissä viikkoa, kun pituutta koko komeudelle oli tullut tarpeeksi. Pari vuotta sitten pääsi samaan aikaan hiihtämään pohjoisessa tykkilumella, nyt Rovaniemen latu on Oloksen maksullista latua lukuunottamatta toistaiseksi paras paikka hiihtää. Ladulle on levitetty säilölunta ehkä enemmän kuin koskaan, ja lunta on vielä jäljellä pariin paikkaan levitettäväksi ja latua jatkettavaksi. Nyt latu kulkee Stadionilta ylös Santasportille asti. Matkalla on lisälenkkinä niin kutsuttu Mustin lenkki, ja latu jatkuu stadionilta ohi puolen kilometrin verran.\nOlosuhde on nyt siis todella kunnossa. Latu on hyvä, profiili sopii vielä tälläiselle kilpakuntoilijallekin, ja tilaakin riittää. Paikalla on tälläkin hetkellä Suomen omaa maajoukkue-edustusta, sekä ulkomaisia tiimejä, puhumattakaan seurojen edustajista, nuorista hiihtäjistä ja paikallisista. Jylhän Reijo kehui latua ja luistoa, lauantaina vastaan, lähinnä perinteisellä, tulivatkin niin Aikku, Roponen kuin Marttikin.\nLatu ajetaan päivittäin, mutta olosuhde muuttuu ajankohdalle tyypillisesti usein. Keskiviikkona latu oli liukas, suorastaan jäinen. Perjantaina jyrkistä nousuista latu oli ”merisuolamurua”, mutta luonnollisesti edelleen todella liukas, koska kyseessä vanha, agressiivinen lumi. Lauantaina yön oli satanut räntää. Latu olikin nihkeämpi uuden lumen myötä, mutta pohjaltaan kova. Lenkin mittaan, eli puoltapäivää lähesstyessä keli muuttui vesisateiseksi ja latu alkoi kastumaan. Oma voiteeelutaito ja suksi ei ole omiaan vettyneelle ladulle ja huomasikin selvästi pohjan alkavan imeä kiinni ja likaantuvan. Seuraavan kerran suuntaan ladulle ma, silloin on luvassa poutaista keliä.\nOn ollu haastavaa pitää lenkit kevyenä. Oma kalusto ja voitelutaito mahdollistaa säilölumella, ja tällä kelillä, vain luistelun. Luistellessa Ounasvaaran mäkiä meinaa taas sydän vielä iskeä liian tiheään. Onneksi se siitä helpottaa, kun saa enemmän hiihtoa alle. Aluksi olen pitäytynyt noin 15-20 kilometrin lenkeissä. Nyt vain haetaan hiihtotuntumaa, samalla kun pääpaino on crossfit-treeneissä. Joulukuussa sitten kilometrien keräilyyn juosten ja hiihtäen.\nLauantainen aamutreeni olikin kiva yhdistelmä edellämainittuja. Aamu ysiltä starttasin päivän Crossfitillä Santasportissa. Päivän treeninä oli mukavasti toistoja kahvakuulalla. Ounasvaaralla kun ollaan, niin lähes mikä vaan laji on mahdollinen. Hyökkäsin siis ennakkoluulottomasti hiihtoladulle nopean vaihdon myötä. Ladulla tuntui kyllä raskaalta Vasta aloitettu hiihtokausi ja aamun treeni, sekä ennen kaikkea huono aamupala tekivät menosta melko raskasta. Tunti hiihtelyä sai riittää. Jatkoin treeniä illalla palauttavan pyörittelyn merkeissä kuntopyörällä.\nLajinvaihto sisältä ulos vaatii kotoa lähtiessä ajatusta mukaan. Lisäpotkua hain energiashotista ja ilman sitä en olis varmaan stadionilta takaisin vaaran päälle päässytkään.\n0 thoughts on “Hiihtokausi avattu Rovaniemellä”\nHienoa, siitä se hiihtokausi lähtee! Nyt olisi hyvä aika varuste- ja välinepainoitteiselle postaukselle, suksista ja niiden voitelusta sekä maastopyöristäsi ym. välineistä olisi mukava lukea näinä syksyn/alkutalven iltoina.\nUsko pois. Luonnoksissa on tulossa varustejuttu, mutta se tuntuu paisuvan kuin pullataikina. Pitänee pilkkoa osiin, ei tule muuten koskaan valmiiksi.\nHyvä, hyvä! Jäämme odottamaan. Osissa voi olla parempi, sillä esimerkiksi suksista ja maastohiihtovälineistä saa varmasti aika pitkän jutun.\nNo nyt on päivitetty muutama päävaruste omalle sivulleen napakasti. Edelleen on tulossa varusteista niiden valinnasta omaa pohdintaa.


Selaa tätä liikkeen ZARA tarjouslehteä ja löydät siitä uusimmat tarjoukset. Uusimman kuvaston 28 sivulta löydät parhaat Vaatteet-luokan tuotteet. Tämä liikkeen ZARA tarjouslehti antaa alennusta yli 0 tuotteesta, joten saat parhaan tarjouksen ostoksistasi! Jos haluat säästää rahaa asioidessasi seuraavan kerran liikkeessä ZARA, selaa koko tarjouslehti läpi sivulta 1 sivulle 28. Jos haluat ostaa älykkäästi ja säästää seuraavalla kerralla asioidessasi liikkeessä ZARA, muista lukea uusin tarjouslehti – siitä löytyy uskomattomia hintoja ja upeita alennuksia. Palaa sivustolle Promotheus.fi päivittäin ja varmista, ettei yksikään suosikkimyyjäsi upea tarjous jää välistä.


Historia - Musiikki & Media 2021\n30 vuotta musiikki & mediaa\nKoostanut Jukka Haarma 30-vuotisJuhlavuonna 2019\nMusiikki & Media on yksi maailman pitkäikäisimmistä musiikkialan ammattilaistapahtumista. Lähde aikamatkalle ja katso, mitä kaikkea Musiikki & Mediassa ja Suomen musiikkialalla on kolmen vuosikymmenen aikana tapahtunut!\nPäivitykset Musiikki & Median työryhmä.\nMusiikki & Media 1989\nEnsimmäinen Musiikki & Media pidetään 29.9.-1.10.1989. Tapahtumapaikkana on Tampereen hotelli Rosendahl ja osallistujia 316. Musiikki & Median perustajajäsenet ovat Kari Helenius, Jouko Karppanen, Tapio Korjus, Olli Leppäniemi ja Pentti Teräväinen.\nEnsimmäisen tapahtuman keskeinen sisältö muodostuu paneeleista, joita on 12 kappaletta. Niissä kysytään mm. ”miksei suomalaisista tule maailmantähtiä”, ”mitä Teosto-rahoilla tehdään”, ”miksei sponsoriraha kelpaa bändeille” ja ”miksei tv:ssä ole kunnon rock-ohjelmaa”.\nEnsimmäinen Musiikki & Media raportoidaan jälkikäteen, seminaari seminaarilta.\n”Vuoden 1989 kevättalvesta kokoontui viisi tamperelaista musiikki- ja viihdealan ammattilaista ideoimaan Suomeen musiikkibisnesvetoista keskustelufoorumia, jossa alan ihmiset voivat puhua ja solmia kontakteja ja keskustella alan polttavista kysymyksistä, ja jossa voidaan esitellä alan toimijoille ja medialle uusia kiinnostavia artisteja. Tavoitteeksi asetettiin, että saman vuoden lokakuussa lanseerataan ensimmäinen tapahtuma.\nItselläni oli kokemuksia tällaisista tapahtumista muulla: Midem Cannesissa, jossa seminaarit ja showcaset oli liimattu musiikkimessujen kylkeen, Music & Media Montreauxissa ja ennen kaikkea New Yorkin New Music Seminar, jota varmaan voidaan pitää tärkeimpänä esikuvanamme.\nAlkuaikoina seuraavan vuoden tapahtuman suunnittelu ja markkinointi käynnistettiin vasta keväällä, mutta pikku hiljaa suunnittelua aikaistettiin. Tapahtuman suosion kasvaessa kasvoivat myös resurssit palkata osaavia tekijöitä ja saada paikalle ne puhujat, joita pidimme tärkeimpinä. Me perustajat teimme edelleen hommia talkootyönä, mutta uudessa tilanteessa saatoimme keskittää aikamme sisältötuotantoon, johon myös saimme loistavaa konsulttiapua.\nSeuraavat haasteemme olivat musiikkitarjonnan kasvattaminen ja kansainvälistyminen. Ne kulkivatkin käsi kädessä suomalaisen musiikkiviennin alkaessa tuottaa hedelmiä, ja tärkeimmäksi strategiseksi yhteistyökumppaniksemme tulikin Music Export Finland.”\n– Epe Helenius, tapahtuman perustaja\n”Jos oikein muistan, niin Musiikki & Media -tapahtuma syntyi puolivahingossa jotenkin näin: Alkuvuodesta 1988 Pentti Teräväinen akkreditoitui mediapassilla Midemiin, koki herätyksen ja otti kotiin palattuaan yhteyden Jouko Karppaseen, jolla oli paikkakunnan kovat bändit keikkamyynnissä. Jouko sitten välitti Penan viestin Epelle ja minulle siitä, että Suomeenkin pitäisi saada Midemin kaltainen tapahtuma. Aika oli otollinen, sillä nousukausi oli vahvasti menossa ja sekä äänite- että livebisneksellä meni varsin lujaa.\nSuomesta puuttui vielä 80-90-lukujen taitteessa keskustelukulttuuri, joten ensimmäisinä vuosina meillä oli vaikeuksia löytää riittävästi halukkaita ja päteviä moderaattoreita ja panelisteja. Järjestäjät joutuivat välillä itse esittämään provosoivia kommentteja salista päin, jottei keskustelu kokonaan tyrehtyisi. Aluksi välillä tuntui myös siltä, ettei relevantteja keskusteluaiheita riittänyt joka vuodeksi. Industry Awards -gaala, jonka Suomeen soveltaen lainasimme Canadian Music Weekistä, oli yksi hyvistä tapahtumaa elävöittävistä uudistuksista.\nNoista alkuvuosista koko suomalainen musiikkibisnes on kasvanut ja ammattilaistunut aivan eri tasolle. Yksi alkuperäinen ohjenuora tapahtuman tekijöille on ollut ehkä kaikkein tärkein: tunne asiakkaasi ja ota selvää, mitä he tarvitsevat, ja etsi ja identifioi uusia asiakasryhmiä, joita haluat mukaan.”\n– Tapio Korjus, tapahtuman perustaja\nVuonna 1990 panelisteina on ”kymmeniä alan asiantuntijoita, artisteja sekä viranomaisia”.\nMusiikki & Media 1990\nVuoden 1990 tapahtuman olennaista antia on ensimmäistä kertaa elävä musiikki. Ohjelmisto on terävästi teemoitettu: oman osa-alueensa muodostavat indie-rock, roots ’n rock, art of rock, spirit of ’79, rocktori, lauantai-illan huuma ja iskelmätaivas. Esiintyjinä nähdään mm. Radiopuhelimet, Laika & The Cosmonauts, Little Mary Mixup, Kauko Röyhkä Combo, Pekka Ruuska Band, Yö, Klamydia, Anna Hanski, Hausmylly ja Souvarit.\nSaman vuoden paneeleissa etsitään vastauksia siihen, ”tehdäänkö alalla riittävän pitkän tähtäimen urasuunnitelmia”, ”ovatko paikallisradiot ja Yle käymässä katkeraa kilpailua vai täydentämässä toisiaan” ja ”kuuluuko rap diskoihin vai onko se rock-kapinan uusi muoto”. Muita kysymyksiä ovat mm. ”cd tulee, mistä tilat ja rahat varastoa varten” ja ”rockjuhlat, nykykulttuuria vai hulinointia”.\nTuona vuonna tehdään myös yksi 30-vuotisen Musiikki & Median ennätyksistä: aiheesta ”elävän musiikin tila maalla ja kaupungeissa” puhuu kaikkiaan 12 panelistia.\n1990-luvun alussa Suomeen iskee talouslama. Vuosien 1990–1993 välisenä aikana bruttokansantuote laskee 13 prosenttia, ja työttömyysaste nousee 3,5 prosentista 18,9 prosenttiin.\nVuonna 1991 tapahtuma pitää historiansa ainoata välivuotta. Järjestäjien mukaan se johtuu osin edellisen vuoden tappiollisesta tilinpäätöksestä ja osin epäilystä, ettei näin pienessä maassa riitä puhuttavaa joka vuodeksi.\nVuonna 1992 cd-levyjen myynti (2,9 miljoonaa kpl) ohittaa sekä c-kasettien (2,7) että lp-levyjen (1,1) myynnin.\nMusiikki & Media 1992\nVuoden 1992 tapahtuma pidetään keskellä lamaa, joka tapahtumaoppaan mukaan ”näkyy selvästi levymyynnin laskuna sekä konsertti- ja klubitilaisuuksien ja tanssilavojen yleisömäärissä”. Itse tapahtuma on kuitenkin entistä monipuolisempi ja oppaan mukaan ”tuskin koskaan aikaisemmin on Tampereella tarjottu yhden viikonlopun aikana yhtä paljon elävää musiikkia”. Sitä tarjoavat mm. Kolmas Nainen, Tarharyhmä, Sir Elwoodin hiljaiset värit, The 69-Eyes, Tuula Amberla, Teurastamo 5, Angelin tytöt, Don Huonot, Wilma ja Kingston Wall.\nVuoden paneelikysymyksiä ovat mm. ”soittavatko kaikki radiot samoja biisejä”, ”onko Suomen musiikkibisneksessä payolaa” tai ”ovatko listaykköset oikeasti listaykkösiä”. Samana vuonna kuunnellaan myös ensi kertaa demoja alan asiantuntijoiden korvilla ja kilpaillaan rocktietokilpailussa.\nVuonna 1993 Warner Music ostaa Musiikki-Fazerin, ja kaikki Suomen suurimmat levy-yhtiöt ovat nyt ulkomaisessa omistuksessa.\nMusiikki & Media 1993\nVuoden 1993 tapahtumassa paneeleja on vain neljä: ”Mikä cd-levyissä maksaa ja kuka määrää hintatason”, ”Suuri mediapaneeli”, ”Arvonlisäveron vaikutukset musiikkibisnekseen” (alustajana kansanedustaja Kimmo Sasi) ja ”Artistipaneeli” (mukana mm. Martti Syrjä, Mikko Kuustonen, dj Kaippa ja pituushyppääjä Ringa Ropo).\nTapahtumapaikkana on ensi kertaa Sokos Hotel Ilves. Hotelli opastaa tapahtumavieraita mm. sanoilla ”huoneesi minibar on kaapissa tv:n alapuolella”. Ko. hotellin aulabaarista tulee vuosien varrella lähes tarunhohteinen tapaamis- ja drinkkipaikka.\nLive-esiintyjiä ovat tuona vuonna mm. Jalla Jalla, Trio Töykeät, Supperheads, Costi, Dave Linhdolm, Laura Voutilainen ja Shadowplay. Lisäksi tapahtuman yhteydessä tekee paluun rockin SM-kisat. Yhdeksästä loppukilpailubändistä jäävät elämään nimet Pekka ja Susi ja Absoluuttinen nollapiste.\nHotelli Ilves toivottaa vuoden 1993 delegaatit tervetulleiksi.\nVuoden 1993 ohjelma on tiivis.\nLamaa seuraa uusi kasvava ongelma, piratismi. Vuonna 1994 kulta- ja platinalevyjen rajaa lasketaan Suomessa ensimmäistä kertaa. Suomen kaikkien aikojen kymmenestä eniten myydystä levystä puolet ilmestyy kuitenkin 1990-luvulla: Joel Hallikaisen (1992) ja Jari Sillanpään (1996) nimikkolevyt, Kaija Koon Tuulten viemää (1993), Eppu Normaalin Repullinen hittejä (1996) ja Smurffien Tanssihitit vol. 1 (1996).\nMusiikki & Media 1994\nVuonna 1994 tapahtuma järjestetään ensimmäistä ja viimeistä kertaa Turussa, kaupungin musiikkijuhlien yhteydessä. Mukana ovat nyt myös workshopit, joiden aiheina käsitellään mm. levytyssopimuksia ja äänitteiden jakelua. Mukana on myös workshop, jonka yhteydessä mainitaan ensi kertaa tulevaisuuden sana: musiikin digitaalinen jakelu.\nTurun iltaklubeilla esiintyvät mm. Miisa, Funkykarkurit, Kaija Kärkinen & Ile Kallio, Timo Kiiskinen, Mamba, 22 Pistepirkko, Essi Wuorela, Karkkiautomaatti, Aki Sirkesalo ja Circle.\nKeikkoja kuullaan vuonna 1995 mm. artisteilta Apulanta, Tehosekoitin, Sound of R.E.L.S., Ismo Alanko, Toni ja Sub Urban Tribe.\nMusiikki & Media 1995\nVuonna 1995 koittaa paluu Tampereelle ja hotelli Ilvekseen. Tapahtumaoppaaseen järjestäjät kirjoittavat: ”Jo nyt voidaan sanoa, että Musiikki & Mediasta on muotoutunut kevyen musiikin parissa työskentelevien ammattilaisten tärkein laaja keskustelufoorumi Suomessa”.\nVuoden paneeleista ensimmäinen on otsikoltaan iso: ”Populaari(musiikki)kulttuurin tila Suomessa”. Puheenjohtajana toimii Henrik Otto Donner. Muiden paneelien aiheita ovat mm. ”Pimeät keikat ja keikkapalkkiot”, ”Exporting Finnish Music” sekä ”Uudet mediat, internet ja musiikkibisnes”. Ohjelmaoppaan mukaan viimeksi mainitun paneelin jälkeen ”yleisöllä on itsekin mahdollisuus päästä surffailemaan internettiin”.\nSuomen EU-jäsenyys astuu voimaan 1.1.1995.\nMusiikki & Media 1996\nVuosi 1996 on ensimmäinen vuosi, jolloin Industry Awards -illallisilla palkitaan alan toimijoita ja vaikuttajia. Pystejä jaetaan seuraavissa kategorioissa: vuoden levykauppias, sisäänostaja, tuotantopäällikkö, kampanja, tiedottaja, klubijärjestäjä, tanssilavajärjestäjä, promoottori, ohjelmamyyjä, manageri, kirjoittava journalisti, radiotoimittaja, musiikkipäällikkö ja tv:n musiikkiohjelma.\nVuonna 1996 Musiikki & Mediassa esiintyvät mm. Nylon Beat, Mascara, Värttinä, Aknestik, Anna Eriksson, Xysma, Maria Kalaniemi ja Rasmus.\nMusiikki & Media 1997\nVuonna 1997 osallistujamäärä kasvaa edellisen vuoden 256:ta 341:een. Tapahtumaoppaan pääkirjoitus päättyy lauseeseen: ”Keskustellaan, väitellään, sovitaan, tunteillaan – eikä unohdeta itse pääasiaa musiikkia!”.\nNoista lähtökohdista mietitään, ”muodostuvatko radiot tutkittujen kansainvälisten ja vanhojen hittien jukebokseiksi”, ”kuka kantaa vastuun suomalaisen musiikin lanseerauksesta”, ”mitä pienet ja suuret levy-yhtiöt tekevät eri lailla, vai tekevätkö” sekä ”miten maa tanssii, onko iso osa kansallista kulttuuria häviämässä tanssipaikkojen myötä”.\nPaneeleista yksi on englanninkielinen, ”Music on demand – will net deliver?”, samoin yksi esitelmä, ”The megatrends and future of international and national music businesses”, jonka pitää IFPI:n Mike Edwards. Samana vuonna alkavat myös tähän päivään asti jatkuneet celebrity interview -tilaisuudet, joissa kaikkien aikojen ensimmäisenä haastateltavana on suomalaisen huvibisneksen pioneeri Jorma Weneskoski.\nJyrki mainostaa vuoden 1997 ohjelmalehdessä Jyrki Video Awardseja.\nMusiikki & Media 1998\nVuoden 1998 tapahtumaopas infoaa, että osallistujilla on käytettävissään ”Business Office, jossa on tietokone, fax, internet ja kopiokone”.\nVuoden paneeliaiheet ovat isoja: ”Mediavallan keskittymisen vaikutus musiikkibisnekseen”, ”Äänitekaupan rakennemuutos”, ”Piratismi”, ”Manageri-yrityksen toimitusjohtaja vai Äiti Theresa?” ja osuvasti jo tuolloin otsikoitu ”Ennustamaton internet”.\nEnsi kertaa paneelin aiheena on myös musiikkialan sukupuoli: ”Kauniit, kunnianhimoiset ja rohkeat: miten nainen pärjää miesten hallitsemassa musiikkibisneksessä?”.\nLive-esiintyjiä tuona vuonna ovat mm. Egotrippi, Crash, Op:l Bastards, Janne Tulkki, Rinneradio, Alivaltiosihteeri, Stratovarius, Martti Servo & Napander ja Agents.\nVuonna 1998 kymmenen suurimman levy-yhtiön markkinaosuudet Suomessa ovat seuraavat: Warner 17,0 %, EMI 13,6, Sony 13,6 %, Polygram 13,1 %, BMG 10,8 %, K-tel 6,9 %, Poko 5,0 %, Audiovox 4,3 %, FG-Naxos 3,6 %, Johanna 3,2 %.\nMusiikki & Media 1999\nVuonna 1999 tapahtuma täyttää kymmenen vuotta. Ohjelmaoppaan ensi sivulla Suomalaisen musiikin tiedotuskeskuksen Jari Muikku kirjoittaa näin: ”Musiikki & Media voi mielestäni olla ylpeä siitä, että se on luonut toimivan keskustelufoorumin kotimaiselle musiikkiteollisuudelle. — Toinen kivijalka on ollut sosiaalinen kanssakäyminen. — Rumba-lehden Nisse Mannerheimkin olisi monta juorua köyhempi ilman aamunkoittoon saakka jatkuneita (musiikki)maailmanparannussessioita. — Kolmas kivijalka on ollut elävä musiikki”.\nLuvut puhuvat viimeksi mainitun puolesta: Vuosien 90–99 välisenä aikana tapahtuman yhteydessä on järjestetty yhteensä 315 keikkaa.\nIlmoittautuneita osallistujia on vuosituhannen viimeisessä tapahtumassa 440. Heistä kuusi on kansainvälisiä vieraita. Vuoden paneeliotsikoita ovat mm. ”Store without walls – kauppa ilman seiniä”, ”Mihin musiikkivideoita tehdään” ja ”Ruotsi – musiikkiviennin ihmemaa”. Vuosituhannen viimeisessä Industry Awards -gaalassa on mukana uusi kategoria: vuoden levy-yhtiö.\nVuonna 2000 Industry Awards -äänestyslaput lähetetään 222 raatilaiselle.\nMusiikki & Media 2000\nUuden vuosituhannen ensimmäinen tapahtuma vuonna 2000 painottuu kahteen teemaan, digijakelun musiikkiteollisuudelle aiheuttamaan rakennemuutokseen ja suomalaisen musiikin vientiin. Lisäksi paneeleissa on aiheita, joihin palataan vielä tulevina vuosina: festivaalien ja huvitilaisuuksien turvallisuus ja riskienhallinta sekä tv:n rooli musiikin välittäjänä ja markkinoijana.\nOsanottajamäärä ylittää tänä vuonna viidensadan. Keikoilla nähdään mm. Kapasiteettiyksikkö, Mari Rantasila, Eläkeläiset, Paleface, Ville Leinonen & Valumo, Balls, Kotiteollisuus ja Frederik.\nVuonna 1999 perustettu Napster nousee vuosituhannen alussa suosituksi, kohutuksi ja lyhytaikaiseksi musiikkipalveluksi.\nMaaliskuun 1. päivä vuonna 2000 Suomi saa ensimmäisen naispresidenttinsä Tarja Halosen.\nMusiikki & Media 2001\nVuonna 2001 kysytään taas isoja kysymyksiä, ja pääosin uusia. Keskusteluissa pohditaan mm. ”pitäisikö musiikin käyttö uudistuvassa viihdekentässä olla vieläkin helpompaa vai tuleeko musiikista vain statisti”, ”miten piratismia vastaan tulisi taistella”, ”ovatko livetarjonnassa ulkomaiset nimet hinnoitelleet itsensä ulos ja riittävätkö kotimaiset nimet pitämään yleisön kiinnostuksen yllä” sekä ”kuinka paljon radiot vaikuttavat levy-yhtiöiden tuotanto- ja signauspäätöksiin omien soittolistakriteereidensä kautta”. Lisäksi ihmetellään, kuinka ”kuluneen vuoden aikana Suomessa on breikannut enemmän varteenotettavia uusia kykyjä kuin sitä edeltävänä vuosikymmenenä yhteensä!”, sekä esitellään ulkomaisten vieraiden voimin maailman kolmanneksi suurinta musiikin markkinamaata Saksaa.\nLivenimiä ovat mm. TikTak, Zen Cafe, Alimo & Control, Sakari Kukko, I’Dees, Rajaton, Jonna Tervomaa ja Maija Vilkkumaa.\nSamaan aikaan… Levillä:\nTurun lisäksi Musiikki & Media vierailee kerran myös Levillä. Vuoden 2001 toukokuussa järjestetty Levitation – Listen Up, here comes Finnpop! -otsikoitu tempaus on Musiikki & Median vientipainotteinen rinnakkaistapahtuma, jonka pääosassa ovat ulkomaiset vieraat ja kotimaiset artistit. Juuri valmistumassa olevalla Hullu Poro Areenalla esiintyvät 69 Eyes, Amorphis, Jori Hulkkonen, Kwan, Paleface, Nylon Beat, Rinneradio ja The Rasmus. Ulkomaisia vieraita ei ole kovin paljon eikä toukokuun alun Levi esittele Suomea ehkä parhaimmillaan, mutta kansainvälisistä vieraista yksi on varmasti legenda, englantilainen radio dj ja -toimittaja John Peel.\nEmma.fm mainostaa tapahtumalehdessä Suomen ainoaa digitaalista musiikkikauppaa.\nMusiikki & Media 2002\nVuonna 2002 toimitusjohtaja Jussi Santalahti kirjoittaa tervetulosanojen yhteydessä viisaasti, kuinka ”tärkein tiedonvälitys tapahtuu kasvokkain. — Kokemus, näkemys tai asenne ei välity sähköpostitse tai edes puhelinkeskusteluissa. Tämä hiljaisen tiedon välittäminen on Musiikki & Median vahvuus.”\nTuona vuonna tapahtuman yhteydessä tapaavat elektronisen musiikin tekijät ja dj’t, katsastetaan Juhani Merimaan johdolla mennyttä vuotta, kysytään millainen on musiikkibisnes viiden vuoden päästä, lanseerataan uusi suomalaisen musiikin vientiorganisaatio Music Export Finland, kerrotaan millaisia ovat musiikin kuluttajat Suomessa vuonna 2002 sekä esitellään ”DVD-formaatti”, ”MTV Europe” ja Iso Britannia markkina-alueena: ”What is so great about Britain?”.\nKeikoilla nähdään artisteja kuten Quintessence, XL, Happoradio, Teleks, Eternal Erection, Viikate, Accu ja Kwan. Perinteisessä celebrity interview -tilaisuudessa Santtu Luodon haastateltavana on ”suomalaisen viihteen supermegamies” Jyrki Hämäläinen.\nVuoden 2002 alusta suomalaisten käteisraha vaihtuu markoista euroiksi.\nMusiikki & Media 2003\nVuoden 2003 uusia aiheita ovat mm. ”Suuri musiikkialan koulutuskeskustelu”, ”Taitelijoiden eläkevakuutukset” ja ”Suomalaisen musiikkibisneksen taloudellinen kokovartalokuva”, jotka kaikki kuvastavat ainakin yhtä asiaa, alan ammattimaistumista.\nTuona vuonna Tampereella kuullaan ensimmäistä kertaa kansainvälistä tähtivierasta. ”Richard Gottehrer: My Life in Pop” käsittelee Gottehrerin 1960-luvun alkuvuosina alkanutta uraa lauluntekijänä, tuottajana, managerina ja levy-yhtiöpomona.\nVuoden 2003 tähtivieraan Richard Gottehrerin ura esitellään tapahtumaoppaassa.\nMusiikki & Media 2004\nVuonna 2004 Musiikki & Median yhteistyökumppaniksi tulee Music Export Finland, ja tapahtumaan osallistuu jo 45 kansainvälistä vierasta ja panelistia. Painopisteinä tuona vuonna ovat musiikkivienti, uusi teknologia ja alan uudet ansaintamahdollisuudet. Tapahtumassa esitellään ensi kertaa Applen uutuudet iTunes ja iPod. Ensimmäistä kertaa keskustellaan myös tv-formaateista Popstars ja Idols.\nLive-tilaisuuksissa Yo-talolla, Telakalla, Klubilla, Pakkahuoneella ja Ilveksen yökerhossa esiintyvät mm. Poets of the Fall, Sansa, Indica, Diablo, Giant Robot, Sister Flo, Tigerbombs ja Irina.\nMusic Export Finlandin johtaja Paulina Ahokas toivottaa vieraat tervetulleeksi.\nMusiikki & Media 2005\nVuoden 2005 tapahtumaoppaassa järjestävän tahon Kimmo Pekari kirjoittaa auki sen, mikä nyt on täyttä todellisuutta: ”Musiikin markkinointi palveluna tuotteen sijaan kasvattaisi äänilevyteollisuuden liikevaihtoa ja musiikin käytön kontrollointimahdollisuuksia. — Ansaintamalli, joka perustuu kuluttajilta perittyihin tilausmaksuihin ja mainostajilta perittyyn kontaktihintaan, vastaa täydellisesti tämänhetkisiä tarpeita. — Internet-palveluiden lisensiointiin on saatava nopeasti kattava, liiketaloudellisesti järkevä ja oikeudenmukainen järjestelmä, joka mahdollistaa laillisten palveluiden syntymisen ja takaa musiikin tekijöille korvauksen tehdystä työstä.”\nTuona vuonna paneelin otsikossa mainitaan ensi kertaa numerot 360: ”360 astetta vai vähemmän – musiikkibisneksen muuttuvat liiketoimintamallit”. Mukana on myös workshop, jossa kysytään ensi kertaa ”mitä on podcasting”. Vuoden maineikkain ulkomainen haastateltava on Peter Jenner, musiikkituottaja ja manageri, jonka ensimmäinen asiakas 1960-luvun lopulla oli Pink Floyd.\nVuoden 2005 live-esiintyjiä ovat Sydän, Sydän, The Hypnomen, Lapko, Olavi Uusivirta, Latebirds, Astrid Swan, Aavikko ja Disco Ensemble.\nVuonna 2005 perustetaan videosivusto YouTube.\nMusiikki & Media 2006\nVuoden 2006 tapahtumaoppaassa osallistujat toivottaa tervetulleeksi silloinen pääministeri Matti Vanhanen yhdessä Tampereen kaupunginjohtaja Jarmo Rantasen kanssa. Musiikkiala ja -teollisuus aletaan ymmärtää yhä enemmän osaksi kulttuuriteollisuutta ja -vientiä. Tapahtuman ensimmäisen päivän paneeli on kuitenkin jo otsikoitu ”Viemisen pakko” ja siinä kysytään, ”yritämmekö viedä jokaisen englanninkielisen bändin maailmalle vaikka väkisin ja vaikka raakileena” sekä ”voisiko vienti olla muutakin, esim. biisi- tai tuottajavientiä”.\nSveitsiläisvieras Gerd Leonhard puhuu tapahtumassa kahteen otteeseen. Siihen on syynsä. Kirjassaan The Future of Music hän ennusti ehkä ensimmäisenä nykyisen musiikkiteollisuuden toimintamallin. Leonhard käsittelee mm. aiheita ”the concept of ”music like water” and the flat fee for music users”, ”the end of control: how we can give control to the music users, and still thrive” sekä ”social media and user-generated-content (UGC): the most powerful music marketing oppurtunity we have ever seen”.\nVuoden muita merkittäviä ulkomaisia vieraita ovat toimittaja/artisti/dj ja Pet Shop Boys -manageri David Dorrell sekä Rolling Stone-lehden pitkäaikainen toimittaja David Fricke.\nLivetarjonta on mittavaa. Mukana ovat mm. Kemopetrol, Rubik, Nieminen & Litmanen, Magenta Skycode, Dalindeo, Islaja, Von Herzen Brothers, Jippu, Don Johnson Big Band, The Crash, Siiri Nordin ja 22-Pistepirkko.\nVuoden 2006 tapahtumaoppaassa jaetaan kansainvälisille vieraille tietoa Suomen musiikkimarkkinoista.\nMusiikki & Media 2007\nVuodesta 2007 lähtien livetilaisuudet järjestetään Lost in Music -nimikkeen alla ja Musiikki & Median yhteistyökumppaniksi tulee Fullsteam Agency. Kaupunkifestivaalista puhuminen ei ole liioiteltua, sillä esiintymispaikkoja on 12 ja artisteja 90: mm. Raappana, Negative, Marko Haavisto & Poutahaukat, Stepa, Samae Koskinen, Regina, Iso H, Eleanoora Rosenholm, Judge Bone, Janna, Laika & The Cosmonauts, Damn Seagulls, Tuomo, Pyhimys, Stalingrad Cowgirls, Traffic Island, Manna, Lovex ja Jenni Vartiainen.\nTapahtuma alkaa jo torstaina ohjelmatoimistojen liiton seminaarilla. Perjantain ja lauantain alustuksissa ja paneeleissa käsitellään laajoja aiheita, mm. mediakentän tulevaisuuden näkymiä, luovan talouden edellytyksiä Suomessa ja livealan alati kuumenevaa kilpailua. Celebrity interview -haastattelutuoliin istuu levybisneksen elävä legenda, Seymour Stein. Hän päättää tulla Tampereelle myös seuraavana vuonna.\nSyyskuun 1. päivänä vuonna 2007 Suomi siirtyy ensimmäisten maiden joukossa televisiolähetyksissään digiaikaan.\nMusiikki & Media 2008\nVuonna 2008 esitellään Nokia Music -palvelu ja Google Finland, keskustellaan indieyhtiöiden asemasta ja radion roolista artistibreikkauksessa sekä kysytään ”koska digitaalisen musiikkimyynnin kasvu näkyy pankkitilillä ja kenen”.\nVuoden ulkomaisia merkkivieraita ovat Ramones-yhtyeen alkuperäisjäsen Tommy Ramone ja arvostetun indie-yhtiön Sub Popin perustaja Jonathan Poneman.\nKeikoilla nähdään ja kuullaan mm. nimiä Private Line, Joensuu 1685, Reino & The Rhinos, Kiki Pau, Chisu, Joose Keskitalo & Kolmas Maailmanpalo, Pepe Deluxe, Ismo Alanko Teholla, Anal Thunder, Pauli Hanhiniemi & Hehkumo, Rubik, Teräsbetoni, Kristiina Wheeler, Sara ja Hanoi Rocks.\nLokakuussa 2008 avataan ruotsalaisten Daniel Ekin ja Martin Lorentzonin perustama Spotify. Vuotta myöhemmin palvelulla arvioidaan olevan 5,5 miljoonaa käyttäjää.\nMusiikki & Media 2009\nVuoden 2009 paneeleissa kysytään ensi kertaa ”mihin artisti tarvitsee nykypäivänä levy-yhtiötä” ,”millaisia mahdollisuuksia musiikilla on vaikuttaa suomalaisten hyvinvointiin” ja ”mitä tapahtui Suomirockille” – sekä ainakin jo toista kertaa, ”onko levykaupalla tulevaisuutta”. 20-vuotisjuhlan kunniaksi muistellaan myös suomalaista rockfestivaalihistoriaa, Ruisrockista 1970 alkaen.\nUlkomaisena tähtivieraana on newyorkilaisten Tommy Boy -levy-yhtiön ja New Music Seminar -tapahtuman perustaja Tom Silverman. Markkinatietoutta jakavat alan venäläiset asiantuntijat tilaisuudessa ”Focus on Russia”.\nVuonna 2009 digitaalisen musiikin myynnin osuus Suomen äänitemarkkinoista on 9 %.\nMusiikki & Media 2010\nUuden vuosikymmenen ensimmäinen keynote-puhe vuonna 2010 on otsikkonsa veroinen: sen pitää Spotifyn kansainvälisen myynnin päällikkö Jonathan Forster. Vuoden toinen tärkeä vieras on 17-vuotiaana keikkajärjestäjänä uransa aloittanut musiikki- ja livebisneksen legenda Barry Dickins. Samana vuonna puhutaan ensi kertaa myös festivaalien ja tapahtumien ympäristöteoista: mitä on tehty ja mitä pitäisi tehdä tulevaisuudessa. Keskusteluissa käsitellään myös levy-yhtiöiden, musiikkikustantajien ja artistien tulevaisuutta ja uusia rooleja miettimällä, ”tulevatko digipuolen tulovirrat koskaan kompensoimaan cd-levyjen myynnin laskua” ja ”onko internet muuttanut artistin roolia ja omaa työpanosta”.\nLost in Music tarjoaa ohjelmistossaan myös ulkomaisia artisteja: Einsturzende Neubauten (GER), Fatboy (SWE), Iiris (EST), My Rockets Up (RUS), Nephew (DNK) ja Biffy Clyro (UK). Suomalaisnimiä ovat mm. Minä ja Ville Ahonen, Ultramariini, Yölintu, LCMDF, Risto, Radiopuhelimet, Mariska & Pahat sudet, Jukka Takalo, Sweatmaster ja Erin.\nVuoden 2010 seminaariohjelma on kansainvälinen.\n”Muistoni Musiikki & Mediasta alkavat alkuvuodesta 2001, jolloin osallistuin tapahtumaan ensimmäistä kertaa. Yksi tapahtuman perustajista, Epe Helenius oli palkannut minut markkinointipäälliköksi yritykseensä ja ohjeisti minua kädestä pitäen ympyröimällä tapahtumaoppaasta, mitä sisältöjä pitäisi mennä kuuntelemaan. Hän antoi myös jämäkän neuvon: ”Älä sitten tarjoa firman Eurocardilla koko Ilveksen baaritiskille niin kuin edeltäjäsi teki!”\nVuoden 2010 keväällä sain soiton, ja puhelimessa kysyttiin, kiinnostaisiko minua Musiikki & Median osakkuus ja hallituspaikka. Kiinnosti. Oli vain pieni mutta matkassa: olin raskaana ja saisin esikoiseni syksyllä, jos hyvin käy. Niin lopulta kävikin, ja vastoin ennakkoaavisteluja ja -varoitteluja pystyin osallistumaan hallitustyöskentelyyn.\nVuonna 2014 otin vastaan vt. toimitusjohtajan pestin, kunnes löytäisimme ajan kanssa yhtiölle toimitusjohtajan. Ehdin olla puikoissa vuoteen 2016 saakka, ja silloin luovuin paikasta suunnatakseni resurssini muihin projekteihin.\nMusiikki & Median osakkuus, hallituspaikka ja toimitusjohtajuus olivat tämän alan näköalapaikkoja. Ne olivat myös kasvattavia niin hallitustyöskentelyn, taloushallinnon, tapahtumajärjestämisen, myynnin, markkinoinnin kuin viestinnän saralla. Tapahtuma opetti myös paljon sosiaalista kanssakäymistä, paineensietokykyä ja johtajuutta.\nVoitin vielä vuonna 2018 Industry Awardseissa tiedottaja/pr-henkilöpystin. Niitä on nyt yhteensä viisi kappaletta, ja olen onnellinen niistä jokaisesta.”\n– Taija Holm, osakas ja hallituksen jäsen 2010, vt. toimitusjohtaja 2014, toimitusjohtaja 2015-2016\n”Tietämättä täysin, mihin olin lupautunut, hyppäsin junaan musiikkialan ulkopuolelta, mikä toi uusien näkökulmien lisäksi myös haasteita tapahtuman suunnitteluun. Oma osaamiseni yhdistettynä hallitusten jäsenten vankkaan kokemukseen ja näkemyksiin osoittautui kuitenkin hyväksi toimintamalliksi. Vaikeina hetkinä sain istua Karppasen toimiston upottavassa nojatuolissa ja maailma näytti kohta taas paljon selkeämmältä.\nOli vaikuttavaa ja myös hämmentävää, miten tärkeää ja tunteita herättävää tapahtumaa olin tekemässä. Tutustuin matkan varrella huikeaan määrään alan ammattilaisia, ja yhteistyöverkostoni kasvoi eksponentiaalisesti. Käteen jäi kontaktien lisäksi myös arvokasta oppia alan rakenteista, toimintatavoista, persoonallisuuksista ja itsestäni – niin ammatti- kuin siviilinäkökulmasta.”\n– Anu Aittoniemi, vastaava tuottaja 2010, toimitusjohtaja 2011-2013\nVuoden 2011 tapahtumalla on runsaasti yhteistyökumppaneita.\nMusiikki & Media 2011\nVuoden 2011 paneeleiden haastavia kysymyksiä olivat mm. ”mitä tapahtuu jos äänitteet ovatkin vain promotuotteita jollekin muulle”, ”onko levy-yhtiö musiikkibisneksen ainoa riskinottaja”, ”kuinka monta uutta biisiä viikossa voi päätyä kaupallisen radion soittolistalle” sekä ”miten musiikkijournalismi pelastetaan”. Samana vuonna Musiikki & Media saa vieraakseen eurooppalaisen livebisneksen ehkä tunnetuimman hahmon Harvey Goldsmithin.\nSyyskuussa 2012 Facebook ylittää miljardin kuukausittaisen käyttäjän rajan.\nMusiikki & Media 2012\nVuonna 2012 tapahtuman osallistujamäärä on yli 700. Lost in Music tarjoaa artisteja kuten Aino Venna, Pimeys, Neljä Ruusua, Kuningasidea, Mirel Wagner, Stig, Pariisin kevät, Delay Trees, Johanna Kurkela, Barbe-Q-Barbies, The Flaming Sideburns, Eva & Manu, Nicole Willis & The Soul Investigators ja Stam1na.\nJuhani Merimaan vetämä mennyttä vuotta katsastava Pikkuparlamentti täyttää 10 vuotta. Samana vuonna suurten yhtiöiden toimitusjohtajat tapaavat ensi kertaa Meet the Majors -paneelissa. Muita aiheita ovat mm. artistien tähdenlennot vs. pitkät urat, alan verkostoituminen sekä kumppanuudet yli alojen. Kansainvälisiä merkkivieraita ovat kuuluisan indieyhtiön Rough Traden pomot Geoff Travis ja Jeanette Lee.\nSyksyllä 2012 Suomessa nähdään Vain elämää -ohjelman ensimmäinen kausi.\nMusiikki & Median oma Hall of Fame\nVuosina 2012 ja 2013 neljä moninkertaista Industry Awards -voittajaa valitaan Musiikki & Median omaan Hall of Fame -kunniagalleriaan. He ovat Juhani Merimaa (vuoden promoottori), Seppo Vesterinen (vuoden manageri), Asko Kallonen (vuoden tuotantopäällikkö) ja Ilkka Mattila (vuoden musiikkijournalisti).\nSyyskuussa 2013 Microsoft ostaa Nokian matkapuhelinliiketoiminnan.\nMusiikki & Media 2013\nVuoden 2013 paneelien ohella jaetaan myös tutkimustietoa suomalaisten musiikkikuuntelusta ja keikoilla käymisestä sekä musiikkiviennin ja koko musiikkialan rahallisesta arvosta. ”Elääks tolla?”-paneelin alla keskustellaan nopeasti muuttuneista managerien työnkuvista, ”Kilpailu kovenee ja katteet ohenee” -otsikon alla käsitellään festivaalien välistä kilpailua yhä kiristyvillä ja kansainvälistyvillä markkinoilla. Tampere Music Awardin saa ruotsalainen indieyhtiöguru ja moninkertainen Musiikki & Media -vieras Jonas Sjöström.\nLost in Music -esiintyjiä ovat mm. Elastinen, Nyrkkitappelu, The Hearing, Mikko Joensuu, Jannika B, Viitasen Pia, Petri Nygård, Hopeajärvi, Roope Salminen & Koirat, Anssi Kela, Color Dolor ja Sanni.\nVuonna 2014 digitaalisten äänitteiden myynti ylittää Suomessa ensi kertaa fyysisten levyjen myynnin.\nMusiikki & Media 2014\nVuonna 2014 jo 25 vuotta täyttävä Musiikki & Media nostaa jälleen esiin isoja kysymyksiä: ”albumibisneksestä biisibisnekseen – musiikkiteollisuuden tulevaisuus”, ”pystyykö livebisnes oikeasti yhteistyöhön keskenään ja koko alan kanssa”, ”tappavatko streaming-palvelut radiot”, ”onko somessa saatu vieläkään tuloksia aikaan” sekä ”onko asiasisältöjournalismi kadonnut”.\nLivenä kuullaan nimiä kuten Teksti-TV 666, My First Band, Laura Moisio, Paperi T, Vesterinen yhtyeineen, Atomirotta, Edu Kettunen, Rauhatäti, Nikka Ankara, Matti Johannes Koivu, Pekko Käppi & K.H.H.L., Reckless Love, Have You Ever Seen The Jane Fonda Aerobic VHS? ja Yona.\nVuoden 2015 tapahtuma järjestetään vuotta aiemmin avatussa hotelli Tornissa.\nVuonna 2015 tapahtuman päänäyttämö vaihtuu hotelli Ilveksestä hotelli Torniin. Torstain ensimmäinen tilaisuus on suunnattu kaikille musiikkialalla toimiville naisille ja otsikoitu ”Musiikkialan naistenklinikka: neuvottelutaidot ja ura”. Samana päivänä Musiikki & Median ensimmäisessä sataprosenttisessa naispaneelissa kysytään mm. ”miten miesten ylivoima on muokannut alaa ja missä kaikessa se näkyy”. Muita aiheita ovat musiikin käyttö elokuvissa, tv-sarjoissa, peleissä, urheilutapahtumissa ja mainoksissa sekä suomalaisen hiphopin valtavirtaistuminen. Lisäksi mietitään, miten syntyvät viraalihitit, miten uusia artisteja breikataan nykymaailmassa ja miten äänitemarkkinat saataisiin kasvuun mobiililaitteiden käytön lisäyksen myötä. Vuoden viimeisen paneelin otsikko on ”Ennen oli paremmin – vai oliko?”.\nLost in Musicissa tarjolla Alex Mattson, Jaakko Aukusti, Shiraz Lane, Hisser, Ellinoora, Tiisu, Iisa, Lake Jons, Evelina, Aste, Antti Tuisku, Blind Channel, Pimeys, Karina, Underwater Sleeping Society, Pariisin kevät, Oakland Rain (NOR) ja Maarja Nuut (EST).\nKesäkuussa 2015 Apple Music aloittaa palvelunsa, ja kesäkuussa 2016 Spotify ilmoittaa ylittäneensä 100 miljoonan käyttäjän rajan.\nMusiikki & Media 2016\nVuoden 2016 tapahtuman puheohjelmisto jakautuu järjestäjien näkemyksen mukaan pääosin näiden teemojen alle: ”fanit ja yleisö”, ”bisnes, brändit ja kumppanuudet”, ”luovuus ja innovaatiot” sekä ”ihmiset ja ilmiöt”. Kaikille osallistujille avoimia tilaisuuksia on kolmen päivän aikana yhteensä 46 kappaletta.\nLost in Musicin musiikkitarjonta on myös jaoteltu järjestävän tahon puolesta. Artistinimiä on 86 ja ne jakautuvat musiikkigenreittäin: metal (sis. Metal Export Finland -ohjelmiston) 17 %, hip hop 16 %, rock 13 %, pop 12 %, alternative 10 %, folk 9 %, indie 8 %, electronic 6 %, jazz 5 % ja punk 3 %.\nVuoden 2016 Lost in Music -festivaalilla on tarjolla monipuolinen kattaus eri musiikkityylejä.\nMusiikki & Media 2017\nVuoden 2017 paneeleissa keskustellaan mm. työuupumuksesta ja hyvästä johtajuudesta sekä siitä ”miten tasa-arvo, monikulttuurisuus ja diversiteetti toteutuvat musiikkialalla”. Lisäksi esitellään tuottaja Sylvia Massy, käsitellään Japania markkina-alueena, ruoditaan tutkimustuloksia suomalaisten musiikkimausta ja -kulutuksesta ikäryhmittäin sekä luodaan tulevia hittejä Musiikkikustantajien järjestämällä ja vuorokauden kestävällä biisileirillä. Myös se mietityttää, ”kumpi tekee hitin, radio vai Spotify”.\nLost in Music -nimiä ovat mm. Ida Paul & Kalle Lindroth, Dallas Kalevala, Litku Klemetti, Aleksanteri Hakaniemi, Tuuletar, Battle Beast, Wimme & Rinne, Kynnet, Arttu Lindeman, The Holy, Adikia, Thunderstone, Särre ja Vesta.\nVuoden 2017 tapahtumaan kuuluvat olennaisena osana illanvietot: avajaiset ja Industry Awards -gaala.\nMusiikki & Media 2018\nVuoden 2018 tapahtumaan osallistui yli tuhat musiikkialan ammattilaista. Vuoden kysymyksiä ja aiheita ovat mm. se, millaisia liiketoimintasuunnitelmia suurilla mediataloilla on musiikin suhteen, miten Yle hoitaa kulttuuritehtäväänsä, kuka eduskunnassa puolustaa musiikkia ja miten suomalainen räp kehittyi maamme suositummaksi genreksi. Industry Awards -gaalassa palkitaan ansioituneita alan ihmisiä 25 eri kategoriassa. Kokonaan uusia kategorioita ovat vuoden tukipilari, vuoden hyvä teko ja tulevaisuuden suunnannäyttäjä.\nLost in Musicin artisteja ovat mm. Lac Belot, Sini Yasemin, Ghost World, Cavallini & Shrty, Elias Gould, Sofia, Töölön Ketterä, Cledos, Ylva Haru, Versace Henrik, Sofia ja Ruusut.\nVuonna 2018 levy-yhtiöiden markkinaosuudet Suomessa ovat: Universal 34,9 %, Sony 30,1 %, Warner 29,7 % ja muut 5,3 %. Kotimaisen musiikin osalta luvut ovat Warner 37,7 %, Universal 32,6 %, Sony 21,8 % ja muut 7,9 %.\nKesäkuussa 2018 Instagram ylittää miljardin käyttäjän rajan.\nVuoden 2018 tapahtumaoppaassa Musiikki & Median Tiina Vihtkari toivottaa kävijät tervetulleeksi Tampereelle. Samalla toivotetaan tervetulleeksi uusi toimitusjohtaja Elif Tähtinen.\n”Toivottavasti nautitte Jukka Haarman kattavasta historiikistä! Suomen musiikkiala on onnekas, kun sillä on Musiikki & Median kaltainen alusta, joka dokumentoi historiaa, seuraa musiikkia ja kerää yhteen ystäviä Suomesta ja ympäri maailman. Historiakatsauksen seuraaminen tuntuu melkein kuin paraatia katsoisi!\nKun aloimme suunnitella tapahtuman 30-vuotissyntymäpäiviä, tavoitteena oli kunnioittaa ja juhlistaa kolmen vuosikymmenen taivalta parhaalla mahdollisella tavalla. Tämän vuoden seminaareissa katsomme jokapäiväistä työtämme ja rakasta musiikkialaamme uusista näkökulmista, valmistautuen samalla tulevien vuosien uusiin tuuliin.\nHaluan kiittää Jukka Haarmaa tästä hienosti ikuistetusta palasta historiaa sekä niistä lukemattomista auringonlaskukuvista, joita hän kesän ja syksyn mittaan lähetteli meille kirjoituspaikastaan Hangosta. Ideasta ja inspiraatiosta haluan kiittää Teoston Susanna Perämaata. Ja viimeksi muttei vähäisimmäksi, haluan kiittää kaikkia osallistujia, jotka ovat jakaneet tarinoitaan Jukan kanssa, sekä Musiikki & Media -tiimin jäseniä Kreetta Luomaa, Anna-Kaisa Kaplasta ja Tanja Ahlsténia, joista oli suuri apu matkan varrella.\nTervetuloa 30. Musiikki & Mediaan 3.–4.10.2019!”\n– Elif Tähtinen, Musiikki & Median toimitusjohtaja\nLopuksi tärkeimmät, eli kiitokset!\nMusiikki & Median 30-vuotisessa historiassa on ollut mukana suuri joukko tekijöitä. Korvaamattoman panoksensa ovat vuosien varrella antaneet Epe Helenius, Tapio Korjus, Jouko Karppanen, Pentti Teräväinen, Immo Kytölä, Mikko Puska, Vesa Ristimäki, Vesa Honkanen, Susanna Perämaa, Kimmo Pekari, Jussi Santalahti, Jukka Junttila, Jari Muikku, Annika Suomi, Jukka Haarma, Tuula Syrjä, Anu-Susanna Kallio, Janne Airo, Katja Pyykkö, Paulina Ahokas, Jaana Harju, Lauri Laurila, Rauha Kyyrö, Ville Kilpeläinen, Anu Aittoniemi, Tuomo Tähtinen, Taija Holm, Juhani Merimaa, Riku Salomaa, Kreetta Luoma, Mirva Merimaa, Tiina Vihtkari, Elif Tähtinen, Venla Valmu, Jenna Lahtinen, Fiona Jokivuolle, Tanja Ahlstén, Anna-Kaisa Kaplas, Rowan Rafferty, Kristiina Paananen, Meira Pappi, Niko Kangas ja monet, monet, monet muut!\nMusiikki & Media 2019\nMusiikki & Media vietti 30-vuotissyntymäpäiviään Tampere-talossa 3.–4.10.2019.\nKuten jo monena vuonna, tapahtuma koostui kahdesta tiiviistä seminaaripäivästä, nimekkäistä keynote-puhujista, inspiroivista workshopeista ja yömyöhään jatkuvasta verkostoitumisesta. Iltaisin löydettiin uutta musiikkia kaupunkiin levittyvän showcase-festivaali Lost in Musicin keikoilla. Tapahtuman kruununjalokivenä juhlittiin tuonakin vuonna Industry Awards -gaalaa, jossa ikuistettiin jälleen joukko musiikkialan ammattilaisia osaksi Musiikki & Median tarinaa.\nVuoden Industry Awards -voittajat poseeraavat Tampere-talolla.\nKuva: Miikka Varila\nMatkalla uuteen Musiikki & Mediaan 2020\nMusiikki & Mediaa oli tarkoitus viettää Tampere-talossa 8.-9.10.2020, mutta pandemiatilanteen jatkuessa tapahtuma normaalimuodossaan jouduttiin perumaan. Lokakuussa nähtiin kuitenkin Tampereella tavallista pienemmällä porukalla, ja tapahtumaa pystyi seuraamaan myös etänä. Matkalla uuteen Musiikki & Mediaan -tapahtumassa 8.10.2020 tavattiin maskien takaa mutta kuitenkin kasvokkain. Musiikki & Median hallituksen puheenjohtaja Kaisa Rönkkö kirjoitti tuolloin siitä, miten tarvitsemme toisiamme myös poikkeusaikana:\n”Musiikkialan ihmisillä on ollut tarve jakaa ajatuksia – toistaiseksi huolien sävyttämiä. Elävä musiikki on globaalissa ahdingossa. Digitaalinen maailma on kuitenkin avautunut musiikkiviennille eläväksi laboratorioksi, joka on vaatinut uudenlaista osaamista ja ketteryyttä. On vaikea vielä sanoa, kuinka paljon pandemia-ajan vientitoimenpiteet tukevat varsinaista liiketoimintaa. Kohtaamiset ovat kuitenkin aitoja, kirjaimellisesti silmästä silmään. Oli kontakti uusi tai vanha, korona-ajasta on tullut yhdistävä kokemus. Lähes jokainen etätapaaminen päättyy molemminpuoliseen toiveeseen tavata kasvokkain – someday, un jour, någon dag, eines Tages, sitten kun.\nSähköiset alustat eivät kuitenkaan korvaa fyysisiä kohtaamisia oman alan ammattilaisten kanssa. Hedelmällisin idea saattaa lopulta syntyä vaikka tauolla kahvikupin ääressä. Yhteisöön kuulumisen tunne, vaikuttamisen mahdollisuus ja sosiaalinen tuki ovat merkityksellisiä niin oman jaksamisen kuin kollektiivisen innovoinninkin kannalta.\nUskon, että yhteiset musiikkialan keskustelut kasvattavat yhteenkuuluvuuden tunnetta ja auttavat rakentamaan vahvempaa yhteistä kulttuuria. Suomalainen musiikkiala voi tuottaa tähän murroskohtaan kilpailukykyistä sisältöä ja ratkaisuja – uuden tavan kasvattaa liiketoimintaa tai viedä musiikkia. Musiikkialan yhteinen sisäinen kulttuuri on näinä aikoina keskeinen eteenpäin vievä voima ja kilpailuetu matkalla uuteen.”\nVuonna 2020 kohdattiin Tampereella maskit kasvoilla ja turvavälein.\nMusic & Media 2020 International Day\nMarraskuussa 26.11. järjestettiin kansainväliseen musiikkiteollisuuteen keskittyvä seminaaripäivä Music & Media 2020 International Day. Online-tapahtuma tuotettiin yhdessä Music Finlandin kanssa.\nMuun muassa diversiteetistä ja päätöksenteosta, kansainvälisen menestyksen rakennuspalikoista sekä korona-ajan artistiurista ja julkaisuista keskustelivat mm. Jesse Markin, Lxandra, Noora Louhimo (Battle Beast), Dalia Stasevska ja Robert Meijerink (Eurosonic).\nMusiikki & Media 2021\nVuonna 2021 Musiikki & Media kokoaa jälleen musiikkialan yhteen. Tampere-talossa kohtaavat 7.-8.10.2021 sadat musiikkialan ammattilaiset, puhujavieraat, seminaarikeskustelijat ja artistit. Lost in Music -keikoilla päästään nauttimaan kauan odotetusta uudesta musiikista sen parhaassa muodossa, livenä.\nVuoden 2021 ohjelma katsoo eteenpäin. Paneeleissa ja pyöreän pöydän keskusteluissa puhutaan vallitsevan tilanteen haasteista esimerkiksi freelancereiden väliinputoamiseen, viihdebisneksen vastuullisuuteen ja ekologisuuteen sekä musiikkialan turvallisuuteen liittyen. Samalla luodaan käytännönläheisiä askelmerkkejä, joilla jokainen yhteisö ja yksilö voi luoda viihdebisneksen parempaa tulevaisuutta tässä ja nyt. Kävijöiden toiveissa ovat nousseet esiin myös konkreettiset vientitarinat ja esimerkit sekä toiminnan elvyttäminen uusien liiketoimintamallien kautta, esimerkiksi yhteistyössä pelialan kanssa. Molemmat aiheet ovat Musiikki & Median kansainvälistä ohjelmaa, jotka ovat toteutettu yhteistyössä Music Finlandin kanssa.


Nyt alennus 34%. Hinta oli 18 €.\nMyyntierä kpl Hinta 34,90 €\nTutun näköinen rakennuspalikka säästölippaana.\nJäljellä vain punainen ja sininen. Valitsemme asiakkaalle satunnaisesti yhden värin. Jos haluat juuri tietyn värin, niin ilmoita siitä ostoskorin lopussa olevassa tekstikentässä.\nAivan ihanan söpö laukunkoriste. Pehmo-yksisarvinen. Painamalla sen selkää kuulet musiikkia. Kolme iloista väriä. valkoinen (A), pinkki (B) ja lila (C). Mainitse haluamasi väri ostoskorin lopussa olevassa tekstikentässä.


Nabil Taïder – Wikipedia\nKoko nimi Nabil Sliti Taïder\nSyntymäaika 26. toukokuuta 1983 (ikä 34)\nSyntymäpaikka Lavaur, Ranska\nSeura Lokomotiv Sofia (lainalla)\n1999–2001 Toulouse FC\n2014– Toulouse FC\n→ Lokomotiv Sofia 144 (4)\n2009 Ranska U-21\nTunisia 5 (1)\nMaajoukkueuran tilastot päivitetty 14. lokakuuta 2009.\nNabil Taïder (arab. نبيل تايدر, s. 26. toukokuuta 1983 Lavaur, Ranska) on tunisialainen jalkapalloilija, pelipaikaltaan keskikenttäpelaaja. Hän edustaa lainalla Bulgarian pääsarjassa Lokomotiv Sofiaa.\nTaïder aloitti ammattilaisuransa Toulousessa pelattuaan kaudella 2001-2002 ranskan kolmanneksi korkeimmalla sarjatasolla Championnat Nationalissa. Joukkue nousi kauden päätteeksi Ligue 2:een, josta matka jatkui aina pääsarjaan asti. Taïder siirtyi kuitenkin kaudella 2006-2007 puoleksi vuodeksi lainalle FC Lorientiin, jäätyään vähälle peliajalle edellisenä kautena. Peliaikaa ei tullut sen enempää lainaseurassa ja hänet lainattiin uudelleen tällä kertaa Ligue 2:ssa pelaavaan Stade de Reimsiin kaudeksi 2007-2008. Taïder pelasi kauden aikana 24 ottelua ja onnistui kolmesti maalinteossa.\nKesällä 2008 Taïder siirtyi vapaalla siirrolla kreikkalaiseen Skoda Xanthiin. Hän siirtyi kesken toista kauttaan seurasta pois vähäisen peliajan vuoksi Turkkiin tammikuussa 2010 allekirjoitettuaan kolmen vuoden sopimuksen Sivassporin kanssa.\nTaïder halusi edustaa Tunsiaa vuoden 2006 MM-kisoissa, mutta FIFA kielsi häntä edustamasta, koska oli pelannut jo Ranskan alle 21-vuotiaiden maajoukkueessa. Taïderin olisi sääntöjen mukaan pitänyt päättää edustaa Tunisiaa ennen 21 vuoden ikää.\nVuoden 2009 kesällä FIFA muutti sääntöään, jonka myötä Tunisian maajoukkueen valmentaja Humberto Coelho nimesi hänet elokuussa pelattavaan harjoitusotteluun Norsunluurannikkoa vastaan. Toisen ottelunsa Taïder pelasi MM-karsintaottelussa Nigeriaa vastaan 6. syyskuuta 2009, jossa hän teki myös maajoukkueuransa ensimmäisen maalin.\nTaïderin äiti on kotoisin algeriasta ja isä tunisiasta. Hänen nuorempiveli Saphir Taïder pelaa jalkapalloa Bolognassa.\n↑ LFP.fr Viitattu 5.8.2009 (ranskaksi)\n↑ Nabil Taider Soccerway.com (englanniksi)\n↑ Nabil Taïder Transfermarkt Viitattu 21.9.2009 (saksaksi)\n↑ transfermarkt Viitattu 5.8.2009 (saksaksi)\n↑ Sivasspor : Taïder s'est engagé Maxifoot 8.1.2010 Viitattu 11.1.2010 (ranskaksi)\n↑ Rules Change May Allow German to Play for U.S. The New York Times 16.6.2009 Viitattu 5.8.2009 (englanniksi)\n↑ Tunisie - Côte d'Ivoire : Liste des convoqués Infosfoot 4.8.2009 Viitattu 5.8.2009 (ranskaksi)\nNoudettu kohteesta https://fi.wikipedia.org/w/index.php?title=Nabil_Taïder&oldid=15079056\nSivua on viimeksi muutettu 19. heinäkuuta 2015 kello 17.48.


Tässä ovat kaikkien aikojen parhaat puoluesihteerit - Keskisuomalainen\nKotimaa 13.07.2017 18:30\nTässä ovat kaikkien aikojen parhaat puoluesihteerit\nKollegat nostivat perussuomalaisten Riikka Slunga-Poutsalon ykköseksi.\nMuut puoluesihteerit ihmettelevät, miten perusuomalaisten puoluesihteeri Riikka Slunga-Poutsalo on kyennyt selviytymään tehtävistään. Kuva: Lehtikuva / Heikki Saukkomaa\nPuoluesihteereitä pyydettiin nimeämään SuomiAreenalla torstaina kaikkien aikojen parhaat puoluesihteerit. He eivät saaneet äänestää oman puolueensa puoluesihteereitä.\n– Yksi nousee ylitse muiden ja se on maalaisliiton legendaarinen Arvo Korsimo. Hänen työnsä jäljet näkyvät vieläkin, sanoi historioitsijataustainen vihreiden Lasse Miettinen.\nKorsimon toimi puoluesihteerinä 1950–1960.\nMiettinen perusteli valintaansa sillä, että keskusta on säilyttänyt suuruutensa vieläkin, toisin kuin muissa Pohjoismaissa. Keskusta on pystynyt vakiinnuttamaan asemansa, vaikka maaseutuelinkeinoista leipänsä saavien määrä on vähentynyt.\nSDP:n Antton Rönnholm nosti ykköseksi kokoomuksen Taru Tujusen, joka toimi puoluesihteerinä kahdeksan vuotta.\n– Hän on tehnyt kokoomuksessa erittäin ansiokasta työtä organisaation ja politiikan parissa. Hän oli pitkän kauden puoluesihteerinä ja oli naispuoluesihteeri, Rönnholm perusteli.\nKristillisdemokraattien Asmo Maanselkä nosti kärkeen perussuomalaisten Riikka Slunga-Poutsalon . Hänellä on ollut paljon tekemistä omassa porukassaan ja on sitä vieläkin. Keskustan Jouni Ovaska säesti Maanselkää.\n– Riikka Slunga-Poutsalo johtaa puoluetoimintaa ja pitää erilaiset ihmiset kasassa. Ihailen ja ihmettelen, miten hän kykenee tätä työtä tekemään, Ovaska sanoi.\nTubettaja päihittää poliitikon\nPuoluesihteerit kertoivat olevansa hyvä kavereita keskenään ja pystyvät puhumaan asioista luottamuksellisesti. Yhteistyöhön on tuonut pienen särön hallituksen ilmoitus maakuntavaalien järjestämisestä. Perinteisesti vaaleista on sovittu yhdessä kaikkien puoluesihteereiden kesken.\nPuoluesihteerit pitivät yhteisenä haasteena sitä, miten he saavat kansalaiset kiinnostumaan politiikasta ja puoluetoiminnasta, sillä nyt puolueaktiiveja on noin kolmisen prosenttia ihmisistä.\n– On huima juttu, kun mietitään, että tubettajalla on 100 000 seuraaja. Poliitikot saavat olla kateellisia, miten tällainen kiinnostus syntyy, Rönnholm sanoi.\nMaaselän mukaan on yhdessä mietittävä, onko maailmalta saatavissa nykyistä parempia osallistumisen muotoja.


yes HOME: 10 x vinkit asunnon ostamiseen – yes girl\nPetra Korpi\t 25 toukokuun, 2020 yes home\nyes HOME: 10 x vinkit asunnon ostamiseen\nMeidän uusin postaussarja on kovin toivottu ja sointuu meille yes girleille tosi hyvin, sillä me kaikki 3 ollaan todellisia kotihiiruleita.🐹🐹🐹\nKoti on paikka, jossa on turvaa ja rakkautta. Meille koti on maailman paras paikka, ja olemme tästä kovin kiitollisia.\nKaikilla meillä on tulevassa asumiseen liittyviä toiveita, sen oman turvasataman rakentamiseen liittyviä unelmia.\nViimeisimpänä meitsi eli Petra haravoin New Yorkin vuotemme jälkeen uutta kotia Helsingistä. Heti voi todeta, että tämä on helpommin sanottu kuin tehty.\nMieheni eli yes boy Markku on asunut lapsuuttaan sekä nuoruuttaan Töölössä, joten tämä oli selkeä ykköstoive alueen suhteen. Itse olisin ollut Mansen likkana tässä joustavampi. Neliöillä ei varsinaisesti ollut meille niin väliä, toisin kuin hyvällä fiiliksellä, vanhalla rakennuksella, valon määrällä… niin ja tietty hinnalla.\nLöysimme kuin löysimmekin meille sopivan kodin, jonka iso remppa on piakkoin valmis. Remonttiin ja sisustukseen liittyen on siis tulossa paljon postauksia, mutta nyt ihan ekaksi halusin kuitenkin jakaa muutamat pointit, jotka on mielestäni hyvä ottaa huomioon asuntoa, ja nimen omaan kotia ostaessa.\nHelsingin asuntomarkkinat ovat suhteellisen haastavat ja meillä kävikin ”säkä”, sillä etsimme omaamme kunnolla ”vain” vajaat 4kk. Vinkki numero 1 onkin pitää alkujaan asenne kohdillaan. Pessimistiksi ei pidä ryhtyä, mutta on hyvä sisäistää, että kaikkea haluamaansa ei voi aina saada. Koti ei ehkä löydy muutaman viikon katselulla, tai kymmenenkään tehdyn tarjouksen jälkeen. Voi sitä turhautuneisuuden määrää kun kuulet sen unelmien kodin menneen sivu suun! Siltikään tilannetta ei helpota, jos luopuu toivosta. Pitkäjänteisyydestä, asuntonäytöissä ravaamisesta, välittäjille soittelusta, FB-kyselyistä jne opit aina lisää (niin itsestäsi kuin markkinoista). Tässä se jo oikeastaan tulikin sanottua, eli vinkki numero 2 on olla hel*etin aktiivinen.\nVinkki nro 3 on oma lempparini: kirjoita lista kolmesta asiasta, jotka ovat sinulle tulevassa kodissasi tärkeimpiä. Mahdollinen puolisosi tai perheenjäsenesi kirjaa samoin toiveensa ylös.\nSijainti? Koko? Huonemäärä? Kerros? Parveke/oma piha? Valoisuus? Remppakohde vai muuttovalmis? Sauna? Taloyhtiön tase? Uudiskohde? Putkiremppa?\nMistä näistä tai muista omista toiveistasi et olisi hevillä valmis luopumaan?\nAsiaa helpottaa jos haet asuntoa yksin tai jos sinun ja tulevan kämppiksesi top3 toiveet osuvat edes about yhteen.\nListoihin on hyvä palata silloin kun tulee erimielisyyksiä tai meinaat tyytyä turhan vähään (big mistake, älä ole hätähousu!). Kodin suhteen ei saa hätiköidä, mutta samaan aikaan nykymarkkinoilla pitää usein olla salaman nopea. Vaikea yhtälö, I know. Toki tämä Helsingin ydinkeskusta on ehkä jonkinmoinen poikkeus haastavuudessaan.\nVinkki nro 4 on muodostaa hyvä käsitys toivealueesi hintatasosta ja samalla omasta lompakostasi.\nHintatietoa löydät esimerkiksi Ympäristöministeriön tietokannasta. Sanomattakin on selvää, että Etuoven ja Oikotien kaltaisia sivuja kannattaa käyttää hintavertailuun. Jos vanhempasi kauhistelevat hintoja, voit näyttää heille numeroita.\nVinkki numero 5 on hankkia lainalupaus, mikäli olet oikeasti ostoaikeissa. (Ja vaikket olisi vielä pariin vuoteen, niin ei ole muuten yhtään hassumpi idea käydä silti silloin tällöin kiertelemässä näyttöjä.) Mitä lainalupaukseen tulee, niin rohkeasti vaan googleen vaikkapa oman pankkisi nimi ja asuntolainalaskuri laulamaan. Laskurin avulla voit laskea itsellesi sopivan lyhennyksen, lainamäärän ja laina-ajan.\nKannattaa joka tapauksessa kilpailuttaa asuntolaina ja neuvotella lainan ehdoista sekä marginaalista. Älä pelkää kysyä! Ja se tarjous, jonka sait nettilaskurin kautta paranee usein, kun käyt pankissa paikan päällä tai/ja jos sinulla on jo valmiina kilpailevia tarjouksia. Yrittäjänä joudut usein näkemään lainan eteen hieman extravaivaa palkansaajiin nähden, tai näin on ainakin oman kokemukseni mukaan. Älä ole vaatimaton suomalaisluonne, muista seistä vakaasti pienen yrityksesi takana.\nLainalupaus on tosiaan tärkeä olla hankittuna, sillä kohteen ollessa kiinnostava on nopeat liikkeet valttia. Tämä tuntui itsestäni välillä todella ahdistavalta, sillä yleensä näin valtavien ostosten kohdalla tuppaisin edes ”nukkumaan yön yli”, mutta sekin saattaa olla joskus liikaa pyydetty.\nJos asuntosi on kuten meillä, eli remonttia vaativa, on seuraava vinkki numero 6 tärkeä: ennen tarjouksen antamista tarkista suoraan isännöitsijältä mitä seiniä voit purkaa tai siirtää. Jos visioit siirtäväsi esimerkiksi keittiön tai kylppärin paikkaa, niin näin vältyt ikäviltä yllätyksiltä, sillä aina tuo ei olekaan mahdollista. Meillä keittiö siirtyi hieman, mutta ei sinne mihin sitä alkujaan kaavailimme. Taloyhtiömme oli todella tarkka, mikä oli mielestämme hyvä asia.\nYstävällinen uteliaisuus kannattaa aina, ja vinkki numero 7 onkin pyrkiä jäämään asuntoa myyvän tahon mieleen. Kysele ja ihastele, olipa kyseessä omistaja tai välittäjä. Jää ehkä viimeisten joukkoon, mutta älä roiku. Esittele reippaasti itsesi, kiitä kohteliaasti ja lupaa palaavasi saman päivän aikana. Muiden ostokandidaattien puheita ei kannata kuunnella liikaa, sillä jotkut manaavat asunnon kuin asunnon kun taas osa sanoo laittavansa megatarjouksen heti – tekemättä tätä koskaan. Asunnon osto on välillä kuin mikäkin sokkeloinen mind game.\nVinkki nro 8 on tutustua asunnon asiakirjoihin. Pyydä isännöitsijätodistus ja käy tuo läpi jonkun siitä ymmärtävän kanssa. Huomioi kaikki tärkeimmät yksityiskohdat kuten vastikkeet, tulevat rempat sekä taloyhtiön taloudellinen tilanne. Jos tsekkaat tiedot etukäteen, voit välttyä kohteilta, jotka eivät sovi lompakollesi. Vaikka asunnon hinta olisikin sillä hetkellä houkuttelevan matala, saatat tulevaisuudessa maksaa kalliita taloyhtiön remontteja. Tuo on toki ok, kunhan olet siihen varautunut ja tehnyt asunnon arvoa koskevia laskelmia (mm. neliöhinta) sen mukaisesti.\nAh ja hei, jos olet visuaalinen ihminen, niin muistathan olla keskittymättä liikaa kuviin. Vinkki nro 9 onkin olla pelästymättä huonoja kuvia. Jos olet kuten me saatat jopa toivoa myynti-ilmoituksia huonoilla kuvilla, sillä jos myyjä ei ole panostanut kuviin laisinkaan, jättää moni tulematta näyttöön. Ja mikäli sinun/teidän top3 kriteerit täyttyvät edes kutakuinkin, kannattaa paikalle ehdottomasti mennä.\nVika vinkki nro 10 on pyrkiä pääsemään katsomaan asuntoa ennen ensinäyttöä. Rohkeasti puhelin käteen. Näin teimme mekin, ja vaikka tarjouksestamme huolimatta myyjä piti ensinäytönkin, päädyimme me lopulta ostamaan kyseisen asunnon eli ehkä siitä pienestä etumatkasta oli jotain hyötyä.\nJaan seuraavalla kerralla itse remppaan liittyviä kommervenkkejä, koska jestas, niitä löytyy. Jos teiltä löytyy suoria kysymyksiä tai yes HOME -postaustoiveita, niin antakaa kuulua.\nasunnon osto, remontti, uusi koti, vinkit asunnon ostamiseen, yes girl, yes home\nPrevious Post Alkoholinkulutuksen tulevaisuus & 2 x kevyt-cocktail\nNext Post Maailman paras vihreä curry\n26 toukokuun, 2020 / 1:06 pm\nTaloyhtiön talouteen kannattaa erityisesti paneutua, olipa kyseessä ensiasunnon ostaja tai asunnon vaihtaja. Tilinpäätöksen vastikelaskelma on hyvä käydä läpi ja katsoa minkä verran erityisesti hoitoyli/alijäämää on tilikaudella ja madollisesti edelliselläkin tilikaudellakin jäänyt. Hyvä nyrkkisääntö on se, että vastikeylijäämää tulisi olla 2-3kk vastikkeiden verran, jotta taloyhtiö ei ole heti kassakriisissä jos jotain pientä tai suurta korjattavaa ilmenee. Räikeä alijäämä, varsinkin jos sitä on kertynyt useamman tilikauden ajan, kertoo usein siitä että taloutta ei ole hoidettu hyvin tai yhtiössä on ollut jotain muuta suurempaa häikkää. Asia siis, joka kannattaa selvittää isännöitsijältä.\nToinen hyvin tärkeä asia on se, että selvittää asuntosijoittajien määrään yhtiössä. Tällä on merkitystä sen takia, että jos as. sijoittajia on selkeästi yli puolet ja jos taloyhtiöön on esim. 5 -10 vuoden aikana tulossa isompia remontteja, voi korjauslainan saanti taloyhtiölle olla vaikeaa (tai joskus sitä ei saa ollenkaan) tai lainan hinta sellainen, joka vaikuttaa luonnollisesti asukkaan rahoitusvastikkeen määrään. Pankit joutuvat tarkkailemaan as.sijoitajien määrää viranomaisten suositusten pohjalta ja siksi tämä asia vaikuttaa myös yksittäiseen asunnon ostajaan varsinkin jos ostaa asunnon yhtiöstä jossa on tulossa isoja korjaushankkeita. Erityisesti alueilla, mm. Helsingin keskustan alueella, on paljon asuntokantaa, jotka ovat tulleet korjausvaiheeseen ja näissä ns. riski korkean hinnan yhtiölainoista voi realisoitua. Asuntosijoittajien määrä kaikista osakkeen omistajista kannattaa siis selvittää suoraan isännöitsijältä ja peilata sitä pts:ssä oleviin tuleviin korjauksiin.\n26 toukokuun, 2020 / 1:39 pm\nOmg mitä pro-vinkkejä! Tuhannet kiitokset!🙏🏻🙏🏻🙏🏻\n26 toukokuun, 2020 / 2:15 pm\nDe nada 🙂 Talouspuoli vain monesti saattaa unohtua tai jäädä liian vähällä huomiolle ostoprosessissa kun oman kodin osto on kuitenkin pitkälti tunnepuolen päätös. Kuitenkin taloutta (omaa tai taloyhtiön) ei saa/voi unohtaa, koska jos ikäviä ylläreitä tulee juuri esim. yhtiön kustannusten muodossa, niin pahimmillaan se voi tarkoittaa omasta unelma-asunnosta luopumista, koska nousevia hoito/rahoitusvastikkeita ei ole osattu ottaa huomioon. Hyvä kun siis nostit myös talouspuolta tässä jutussa esiin 🙂\n10 kesäkuun, 2020 / 5:35 pm\nHyviä vinkkejä! Korostan myös talouspuolta, mutta tuon uudiskohteiden näkökulmaa. Todella moni uudiskohde myydään nykyään alhaisella myyntihinnalla ja velaton hinta on paljon korkeampi. Tällöin taloyhtiön perustava rakennusliike on hakenut lainan taloyhtiön nimiin uudiskohteen rakentamista varten ja taloyhtiölainaa lyhennetään osakkailta kerättävällä rahoitusvastikkeella. Taloyhtiölainassa ei sinänsä ole mitään pahaa ja esim. sijoittajalle se voi olla hyvä vaihtoehto, mutta kannattaa varoa ylisuuria taloyhtiölainoja. Taloyhtiö usein maksaa taloyhtiölainasta ensimmäiset vuodet vain korkoja ja tyypillisesti 2-5 vuoden kuluttua valmistumisesta alkaa taloyhtiölainan lyhennys ja samalla rahoitusvastikkeiden keräys. Näin yhtäkkiä osakkaan kuukausittaiset vastikemenot voivat jopa tuplaantua. Vaikka itse olisi tähän valmistautunut, tai maksanut omiin osakkeisiin kohdistuvan velkaosuuden (velaton hinta) jo ostaessa, kaikki muut uudiskohteen ostajat eivät välttämättä ole tehneet niin. Tällöin osa osakkaista saattaa joutua maksuvaikeuksiin ja esim. vastikkeet voivat jäädä maksamatta. Tällöin taloyhtiö joutuu hankaluuksiin, koska sillä ei ole varaa takaisinmaksaa taloyhtiölainaa. Viime kädessä tämä kaatuu muiden osakkaiden niskaan, kun rahaa joudutaan keräämään lisää.\n10 kesäkuun, 2020 / 10:12 pm\nKyllä ja siitä syystä juuri onkin tärkeää selvittää välittäjältä /isännöitsijältä etenkin uudiskohteissa asuntosijoittajien määrä, sillä sijoittajat ei nimenomaan halua useinkaan maksaa yhtiölainaa pois, jos rahoitusvastikkeet on tuloutettu tilinpäätöksessä. Tämä johtuu siitä että tällöin he voivat vähentää vuokratuotoistaan rahoitusvastikkeen kokonaisuuden, joten asunnon ostaminen on houkutteleva ja järkevä vaihtoehto asuntosijoittajalle veroteknisestikin. Jos sitten iskee matalasuhdanne/korona tms. Talouteen suoraan vaikuttava kriisi, ovat sijoittajat usein pulassa koska vuokratulojen saaminen saattaa vaukeutua/vuokrat tippua tms. Ja joka edelleen vaikuttaa yhtiön maksukykyyn ja muihin osakkaisiin. Asunnon ostaminen on kuitenkin lähtökohtaisesti aina hyvä päätös, kunhan vain tutustuu yhtiöön, sen talouteen ja tekee päätökset tiedostaen.


Kuinka valita oikea nettikasino\nNettikasinoiden valinnalla on tärkeä rooli koko nettipelikokemuksen kannalta, ja siksi on tärkeää tehdä oikea valinta ja pelata oikealla nettikasinolla. Vaikka nettikasinoita on nykyään tuhansia, kaikki niistä eivät ole luotettavia ja luotettavia, ja jotkut ovat jopa petollisia. Yksi tärkeimmistä syistä oikean kasinon valintaan on turvallisuus, varsinkin kun panoksena on oikeaa rahaa. Sen lisäksi kokeilluilla ja testatuilla kasinoilla on valtava pelivalikoima, erilaisia maksutapoja, ammattitaitoinen asiakastuki ja paljon muuta. Jos mietit, miten valita oikea nettikasino, ei hätää, sillä tässä postauksessa kerromme, mitä kannattaa huomioida, kun päätät, millä nettikasinolla pelaat.\nNettikasinoilla pelaajien turvallisuus on ykkösprioriteetti, ja jokainen tunnettu kasino tekee kaikkensa varmistaakseen sen ottamalla käyttöön korkeatasoisia turvallisuusominaisuuksia, SSL-salauksen ja paljon muuta. Ennen kuin aloitat pelaamisen, sinun on annettava sivustolle maksutapasi, ja ennen sitä sinun on varmistettava, että valitsemasi sivusto on luotettava. Paras tapa tietää se on lukea arvosteluja ja luokituksia erikoistuneilta verkkosivustoilta, kuten Australian Casino Bros . Näin tiedät, onko sivusto aikasi arvoinen vai ei, perustuen sivuston maineeseen pelaajien keskuudessa.\nUseimmat nettikasinot tarjoavat pelaajille erilaisia maksutapoja, mutta sinun on valittava sivusto, joka tarjoaa haluamasi maksutavan. Sinun ei kuitenkaan kannata valita sivustoa nimenomaan tämän perusteella. Yleisimpiä maksutapoja ovat luottokortit, Neteller, Paysafecard, PayPal ja vastaavat. Jos et tunne oloasi mukavaksi antaa nettikasinolle pankkitietojasi, se ei haittaa. Sinulle on olemassa vaihtoehto - kryptovaluutat . Nettikasinot alkavat yhä useammin tarjota niitä maksutapana, koska ne ovat tunnustaneet kryptovaluuttojen suosion ja potentiaalin.\nToinen perustavanlaatuinen tekijä, joka kannattaa ottaa huomioon nettikasinoa valittaessa, on se, mitä pelejä niillä on tarjolla. Aivan kuten muillakin pelaajilla, myös sinulla on todennäköisesti suosikkikasinopeli, joten tarkista, onko se listattu valitsemasi nettikasinon pelien joukkoon. Varmista lisäksi, että tarjolla on useita muita pelejä, joita voit kokeilla, tai muuten kyllästyt lopulta yhden pelin pelaamiseen. Jos haluat kokeilla jotain erilaista, voit tehdä sen ilmaiseksi pelaamalla minkä tahansa pelin demoversiota, joten hyödynnä sitä ja testaa taitojasi ja onneasi.\nSuurimmalla osalla nettikasinoista on asiakastuki, mutta valitettavasti se ei ole aina reagoiva ja ammattimainen. Viimeinen asia, jonka haluaisit, on joutua jonkinlaiseen hankaluuteen ja odottaa vastausta pari päivää. Suosittelemme vahvasti valitsemaan kasinon, joka tarjoaa 24/7 asiakastukea, jossa on erilaisia yhteydenottovaihtoehtoja, kuten sähköposti, live-chat, puhelinsoitto ja niin edelleen. Koskaan ei voi tietää, milloin saatat tarvita sitä, ja maksavana asiakkaana ansaitset saada apua milloin tahansa.\nYouTube video: Kuinka valita oikea nettikasino\nEi ole montaa kasinoa, jotka eivät tarjoaisi jonkinlaista kampanjaa tai bonuksia pelaajilleen. Tämä johtuu siitä, että kilpailu nettikasinoiden välillä on valtavaa, ja näin ne haluavat pitää nykyiset pelaajat ja houkutella uusia, sillä jokainen pelaaja on tärkeä. Ennen kuin valitset kasinon, tarkista, millaisia bonuksia ja kampanjoita ne tarjoavat. Näitä bonuksia ovat esimerkiksi tervetuliaisbonus, bonus ilman talletusta, ilmaiskierroksia jne. Yleensä suuret sivustot tarjoavat suuria bonuksia, ja vähemmän tunnetut sivustot tarjoavat pienempiä bonuksia. Muista, että sinun kannattaa aina lukea bonusten ehdot ennen niiden hyväksymistä, sillä joskus niissä on jokin juju.\nMonet pelaajat tekevät aloittelijan virheen ja valitsevat minkä tahansa satunnaisen kasinon, joka putkahtaa esiin. Tämä voi johtaa katastrofaalisiin seurauksiin, ja jotkut näistä pelaajista voivat menettää tietoja tai rahaa, minkä vuoksi he eivät enää koskaan halua pelata uhkapelejä. Onneksi tämä kaikki voidaan välttää yksinkertaisesti noudattamalla vaiheitamme, sillä niiden avulla voit pelata ilman huolta kasinoiden turvallisuudesta tai säännöllisyydestä. Voit puolestaan pitää lukemattomia tunteja hauskaa.\nLue seuraavaksi: Madden NFL 22 Xbox Series X: Onko sinulla FPS-ongelmia? Korjattu! .\n10 parasta sovellusta väärennettyihin tekstiviesteihin.\nFirefoxin esikatselu 2.0:n julkaisu ja arvostelu.


Kun metropoli yhtäkkiä hiljenee… | Stipendiblogi.fi\nViime viikon tiistai oli kuin vanha kunnon sunnuntai. Kaikki alkoi maanantaina puolen päivän aikaan, kun yllättäen vahvistunut tuuli alkoi vinosti kuljettaa taivaalta tupruavaa lunta. Rännäksi nopeasti sulanut ohut lumivaippa hidasti liikenteen Broadwaylla ja silmiään siristelevät jalankulkijat kiiruhtivat selkä kyyryssä Columbia University –metropysäkin uumeniin. Kun olin koikkelehtinut lounastauolta kadun yli valkean campuksen reunalla seisovaan kirjastoon ja avannut kannettavan tietokoneeni, journalismikoulun hallinnolta oli saapunut sähköpostiini viesti. Lumimyrskyvaaran takia kaikki Morningside Campuksella sijaitsevien tiedekuntien luennot olisi peruttu kello kolmesta lähtien. Yliopisto sulkisi lisäksi ovensa koko tiistai-päiväksi.\nNew Yorkin kaupunginjohtajan Bill de Blasion sunnuntaiset varoitussanat olivat tepsineet. ”Kyseessä voi olla kaikkien aikojen hurjin lumimyrsky, jonka kaltaista emme ole koskaan nähneet”, mies oli ilmoittanut kaupungin asukkaille ja nostanut kameroiden eteen palan paperia, johon oli listattu kymmenen kaupunkia pahiten ravistellutta lumimyrskyä. Nyt New Yorkia ja koko koillisrannikkoa uhkaava Junoksi nimetty myrsky voisi tuoda enemmän lunta kuin historian pahin vuodelta 1872, jonka seurauksena kaupunki peittyi yli 50 cm:n lumikerroksen alle.\nIltakuudelta alkavaa luentoa olisi turha odottaa. Pakkasin siis kimpsuni ja matkasin rännän läpi kotiin odottelemaan pahinta. Seuratessani seuraavien tuntien uutisointia ja vertaillessani sitä ikkunastani aukeavaan näkymään, en voinut olla hymyilemättä hiljaa itsekseni. Koti-Suomessa talvimyrskyt ovat osa arkea, täällä seuraavan päivän lentoja oli jo alettu perua. Lisäksi lumisade ainakin asuntoni edustalla oli jo selvästi heikentynyt. Televisiossa CNN:n New Jerseystä raportoiva toimittaja näkyi todella olevan keskellä voimistuvaa lumimyrskyä, kun taas Time Squarella kylmästä värisevä kollega seisoi kuin keskellä autiota kenttää koettaen selostaa vielä kaukana jylläävän myrskyn etenemistä. Taustalla ei näkynyt kuin muutama vaatimaton hiutale. Seitsemän aikaan iPhoneni alkoi hälyttää ennenkuulumattomalla tavalla kuin palosireeni. Olin saanut puhelimeeni hälytystekstarin, jossa koko kaupungin asukkaita kehotettiin olemaan parkkeeraamatta autojaan teiden varsille ja jonka mukaan New Yorkin metro sulkeutuisi kokonaan.\nLähdin iltayhdeksän aikaan ulos tsekkaamaan tilanteen ja räpsimään muistoksi kuvia unohtumattomasta illasta. Kadulla ei ollut ristin sielua, pikaruokapaikat ja supermarketit olivat kaikki teljenneet ovensa. Iso omena oli kirjaimellisesti suljettu. ”Absurdia”, mietin itsekseni. En ollut koskaan kokenut täällä moista hiljaisuutta. Päätin palata kämpille ja painua pehkuihin. Aamulla näkisin olisiko maailmanloppu käynyt toteen.\nHeräsin kauniiseen auringonpaisteeseen. Vilkaisin ikkunasta ulos ja lunta oli maassa yhtä paljon kuin ennen nukkumaanmenoani. Myrsky oli nähtävästi ohittanut New Yorkiin ja lumi olikin laskeutunut Bostoniin. New Yorkin liiketoiminnalle Juno ja varatoimenpiteet olivat Associated Pressiin mukaan aiheuttaneet 200 miljoonan dollarin tappiot. ”Better Safe than sorry”, oli de Blasion lyhyt kommentti tapahtuneeseen. Kaupunkilaisille lisäsunnuntai näytti kuitenkin tervetulleelta yllätykseltä. Keskuspuisto kuhisi perheitä, jotka leppoisasti laskivat pulkkamäkeä. Rouvasseurueet rämpivät hiihtotamineissa polkuja pitkin ja koirat etsivät innoissaan palloja lumen alta. Puiston eteläpuolelle oli nousemassa kymmenkunta lumiukkoa. Ja olihan tämä dramaattinen episodi tuonut meille opiskelijoille yhden vapaapäivän lisää pehmentämään laskua yliopiston arkeen pitkien vapaiden jälkeen.\nColumbian yliopisto peittyy valkoiseen vaippaan 26.1.\nKeskuspuistoissa tehdään kilpaa lumiukkoja päivä harmittomaksi jääneen lumimyrskyn jälkeen.\nToinen ja viimeinen lukukauteni Columbia Journalism Schoolissa oli lähtenyt käyntiin vain alle viikko ennen tätä odottamatonta katkosta. Nyt olen viettänyt jo reilut kymmenkunta päivää journalismikoulun ja School of International and Public Affairs -rakennuksen käytävillä sekä kirjaston hiljaisuudessa. Aika on kulunut eri kurssivaihtoehtoja kokeillen ja lopputyön kirjoitusurakkaa aloitellen.\nSaavuin pää täynnä tietoa kenttätyömatkaltani Lounais-Brasiliasta 13. päivänä tammikuuta. Kuukausi vierähti nopeasti ajellen karjalaitumien ja soijaviljelmien keskellä ja tutkien alueen ainutlaatuista maanomistuskiistaa. Matkan saldo: 3000 kilometriä, muistikorteittain valokuvia ja liikkuvaa kuvaa sekä 40 haastattelua, joita hikipäässä nyt kirjoitan auki aina kun siihen mahdollisuus suodaan. Cowboy-seikkailujeni jälkeen tupsahdin kuumasta Brasiliasta takaisin talven keskelle, mutta jo kolme päivää myöhemmin olin jälleen matkaamassa lentokoneella lauhkeammille vyöhykkeille kymmenen Columbian journalismiopiskelijan kanssa. Suuntanamme oli Stanfordin yliopisto keväisessä Pohjois-Kaliforniassa, jossa osallistuimme Brown Center for Media Innovation –säätiön järjestämään työpajaan.\nBrown Center for Media Innovation on vuonna 2012 alkanut Columbian ja Standfordin yliopistojen välinen yhteistyökanava, jonka tarkoituksena on sponsoroida uusia tapoja kertoa tarinoita digitaalisessa maailmassa. Säätiö pyörii elokuvaohjaaja David Brownin ja hänen vaimonsa, Cosmopolitan-lehden edesmenneen päätoimittajan Helen Gurley Brownin miljoonaperinnöllä. Base Camp, joka järjestettiin 16.- 18. tammikuuta Stanfordin Design-koululla, antoi mahdollisuuden kymmenelle Columbian yliopiston journalismiopiskelijalle sekä samalle määrälle Stanfordin insinööriopiskelijoita yhdessä keksiä uusia tapoja vaikuttaa journalistiseen kerrontaan tai tiedonhakuun. Työpajaa veti tomerasti ja tehokkaasti suomalainen Tanja Aitamurto, jonka uskomattoman hyvien järjestelytaitojen takia pääsimme pureutumaan ideoihin ja työstämään niitä tuloksellisesti lyhyestä ajasta huolimatta.\nHauskan speed dating –session jälkeen meitä kehotettiin hakeutumaan niiden opiskelijoiden luokse, joiden ideat ja taidot jollain tavalla voisivat sopia yhteen omien ideoidemme kanssa. Päädyin neljän hengen ryhmään, jossa pohdimme miten voisimme vaikuttaa ihmisiä jakavista poliittisista aiheista käytäviin keskusteluihin internetissä, niin että niistä saataisiin rakentavampia. Nykyään monet kun vain tuulettavat ja kylvävät vihaa kommenteissaan. Uskomattoman lyhyessä ajassa saimme kasaan esitelmän uudesta portaalista, jonka sitten esitimme viimeisenä päivänä raadille. Työpaja oli itsessään hieno kokemus. Sen lisäksi meille tarjotaan mahdollisuus hakea rahoitusta ideamme toteuttamiseen, jos vain olemme valmiita sitoutumaan sen työstöön.\nAivoriihimaratonin jälkeen vietin vielä yhden päivän kurssikaverini kanssa tutustuen mainioon San Franciscoon. Palasimme sitten yölennolla vihdoin kylmään New Yorkiin ja opinahjossa alkavaan haastavaan arkeen.\nToivon tältä lukukaudelta jälleen upeita oivalluksia ja inspiroivia luentoja. Samalla olisi hienoa, jos aikaa jäisi hieman enemmän tätä kaupunkia varten. En ole vielä ehtinyt edes Bronxiin! Intensiivinen yhdeksän kuukauden mittainen MA-ohjelma ei jätä ainakaan luppoaikaa elämään.


Giotrif - Terveyskirjasto\nOtetaan ilman ruokaa: vähintään 1 tunti ennen ruokailua tai vähintään 3 tuntia ruokailun jälkeen. Otetaan kokonaisena, tai voidaan liuottaa n. 100 ml:n hiilihapotonta vettä (ei muuta nestettä). Tablettia sekoitetaan vedessä jopa 15 min ajan, kunnes täysin hajonnut. Juodaan heti ja lasi huuhdellaan 100 ml:lla vettä, joka juodaan. Jos annos unohtuu, se otetaan heti muistaessa, ei kuitenkaan enää jos seuraavaan annokseen on alle 8 h.\nLääkkeen yleisimmät haittavaikutukset ovat kynsivallintulehdus, ruokahalun heikkeneminen, nenäverenvuoto, ripuli, suutulehdus ja iho-oireet. Joskus voi esiintyä myös virtsarakkotulehduksia, nestehukkaa, makuaistin muutoksia, sidekalvotulehduksia, kuivasilmäisyyttä, voimakasta nuhaa, ylävatsavaivoja, huulitulehdusta, lihaskramppeja, kynsisairauksia, munuaisten toimintahäiriöitä, kuumetta tai painon laskua.Saattaa aiheuttaa ihottumaa/aknea, joka voi esiintyä tai pahentua auringonvalolle altistuneilla alueilla. Suojaavaa vaatetusta ja auringonsuojavoidetta suositellaan ihoreaktioiden välttämiseksi.Haittavaikutuksena ilmenevää ripulia on hoidettava heti ensioireista alkaen, tarvittaessa yhteys lääkäriin. Jos ilmenee keuhko-oireita ja/tai oireet pahenevat selittämättömästi, tulee ottaa yhteys lääkäriin. Jos ilmenee silmäoireita, tulee ottaa heti yhteys lääkäriin.\n20 mg: Valkea tai kellertävä, pyöreä, kaksoiskupera, viistoreunainen tabletti, jonka toisella puolella kaiverrettu koodi ”T20” ja toisella puolella kaiverrettu Boehringer Ingelheimin logo.30 mg: Tummansininen, pyöreä, kaksoiskupera ja viistoreunainen tabletti, jonka toisella puolella kaiverrettu koodi ”T30” ja toisella puolella kaiverrettu Boehringer Ingelheimin logo.40 mg: Vaaleansininen, pyöreä, kaksoiskupera ja viistoreunainen tabletti, jonka toisella puolella kaiverrettu koodi ”T40” ja toisella puolella kaiverrettu Boehringer Ingelheimin logo.50 mg: Tummansininen, soikea, kaksoiskupera tabletti, jonka toisella puolella kaiverrettu koodi ”T50” ja toisella puolella kaiverrettu Boehringer Ingelheimin logo.\n20 MG 28x1 fol TABL, KALVOPÄÄLL 1938,11\n30 MG 28x1 fol TABL, KALVOPÄÄLL 1938,11\n40 MG 28x1 fol TABL, KALVOPÄÄLL 1938,11\n50 MG 28x1 fol TABL, KALVOPÄÄLL 1938,11\nArtikkelin tunnus: far00190 (3791582)


Salamatkustaja: Pehmeä iho talvella - myös 20 asteen pakkasessa\nPehmeä iho talvella - myös 20 asteen pakkasessa\n1. Putsaan ihon puhdistusemulsiolla. Kuivalle iholle ei kannata käyttää puhdistusvaahtoja. Käytän tällä hetkellä joulupukin tuliaisia eli Neal's Yard Remedies Rejuvenating Frankincense Refining Cleanser -puhdistusvoidetta (verkkokaupassa 28 €). Jööses, miten pitkä nimi. Eipä nimi tehoa ainakaan vähennä; tällä lähtee meikit, mutta iho ei tunnu pyyhkimisen jälkeen kuivalta. Käytän pyyhkimiseen puuvillapyyhettä, en pumpulilappuja.\nKun iho on kuiva kuin korppu, ei pelkästä voiteesta tai öljystä ole yksistään apua. Iho pitää ensin saada kosteaksi. Vähän sama juttu kasvien kanssa. Unohdan "välillä" kastella meidän anopionkielen. Se on ainoa ruukkukukka joka meillä kotona on, ja jotenkin ihmeen kaupalla se on pysynyt hengissä vaikka se saa vettä noin kuusi kertaa vuodessa. Kun multa on ihan kökkörökuivaa ja ruukkuu kaataa kannullisen vettä, käy kuten kuvassa. Vesi tulee heti mullan läpi ja valahtaa alusastian kautta lattialle. Kosteutta pitää lisätä vähän kerrallaan, että multa oikeasti kostuu. Eli: muista pistää kuivalle naamalle aina ekana kasvovettä, pelkästä voiteesta ei ole apua.\n5. Kerran viikossa hoidan kasvoja naamiolla. Lovely Dayn kermaiselta tuntuva vaaleanpunainen naamio on siitä ihana, että sitä ei ole pakko pestä pois. Levitän naamion kasvoille öljyn jälkeen ja menen nukkumaan. Aamulla illan töhnä aamun kirkkaudeksi muuttunut on. Kasvojen iho näyttää raikkaalta ja eloisalta. Reilun 30 euron hintainen naamio riittää viikottaisessa käytössä helposti koko vuoden. Ja kuten noissa muissakin Lovely Dayn tuotteissa niin tässäkin yksi vaikuttavista raaka-aineista on - tadaa - jällleen kerran: hyaluronihappo.\nTunnisteet: Kauneus, kosmetiikka, sisältöyhteistyö, sponssi


Uusitalo, Tarja | Kirjasampo\nAsuinpaikkakunta tai -paikkakunnatNäytä lisää\nAsuinpaikkakunta tai -paikkakunnatNäytä vähemmän\nAsuessani Saksassa puoli vuotta, ryhdyin kirjoittamaan kokemuksiani matkastani sinne ja elämästäni Suomessa. Kirjoittaminen "imaisi" minut matkassaan, ja pian kirjoittelin tunteitani ja huomioita vihkosiin. Ensimmäinen romaanini on osin kooste näistä muistiinpanoista. Pyrin aina kirjoittamaan aiheesta, joka on minulle läheinen tai tärkeä, joko henkilökohtaisesti tai ystävieni kautta. Haluan kirjoittamisellani välittää tuntoja, jotka ovat koskettavat ja ovat todellisia.\nElämä ilman musiikkia on turhaa, ihailen kaikkia musiikin saralla työskenteleviä. Musiikki on minulle tärkeä tunteiden tulkki, kuuntelen sitä myös kirjoittaessani. Motto: Kaikella tapahtuneella on tarkoitus, se ei ehkä selviä heti, mutta varmasti aikanaan.\nTarja Marjatta Uusitalo (os. Mattsson) s. 26.01.1963 Savonlinna. Koulutus: Kimpisen lukio Lappeenranta, Lappeenrannan kauppaoppilaitos, LMY-instituutti Sodankylä. Yrittäjä, yo-merkonomi. Asunut useilla paikkakunnilla Pohjois-Suomessa. Nykyinen asuinpaikka Oulu. Lapin Kirjallisuusseuran jäsen. Harrastuksena elokuvat ja musiikki.


Kansanedustaja Antti Vuolanne - Teemat - Sosialidemokratia\nOnko aatteilla väliä?\nArvot ja aatteet merkitsevät politiikassa paljon. Politiikka ei ole vain yksittäisiä, toisistaan irrallisia päätöksiä. Päätökset vievät aina kokoyhteiskuntaa johonkin suuntaan. Jokainen päätös edistää erilaisia arvoja, ideologioita ja tavoitteita. Päätökset ovat valintoja niiden välillä.\nSosialidemokratian lähtökohtana on unelma ihmisyydestä: Jokainen ihminen ja jokainen elämä on arvokas. Ihmisyys ylittää kaikki rajat ja tuo ihmiskunnan yhteen, yhteistyöhön keskenään ja keskinäiseen yhteisyyteen.\nSosialidemokratia merkitsee viime kädessä jatkuvaa pyrkimystä kohti ihmisten välistä tasa-arvoa ja yhteisvastuuta. Tällöin toteutuu myös yksilön vapaus elää ilman alistamista.\nKäytännössä sosialidemokratia merkitsee yhteiskuntaa, jossa toteutuvat sosiaalisuus ja demokratia. Tällöin aineelliset voimavarat jakautuvat sosiaalisesti ja valta demokraattisesti.\nSosiaalisuus merkitsee toisesta huolehtimista, heikomman puolustamista ja turvallisuutta. Kun yhteiskunnan voimavarat jaetaan sosiaalisesti, pääsevät kasvusta ja menestyksestä osalliseksi kaikki, ei vain pieni vähemmistö. Sosiaalisessa yhteiskunnassa ketään ei heitetä ulos tai syrjään, vaan jokainen halutaan pitää yhteiskunnassa kiinni.\nDemokratia merkitsee kansan valtaa. Kansanvaltaisessa yhteiskunnassa kaikki pääsevät päättämään elämästään.\nSosialidemokratian juuret ja historia\nSosialidemokratia on perinteisesti ollut kolmas vaihtoehto kommunismille ja porvarismille. Pohjoismainen hyvinvointivaltio on keskeisesti sosialidemokraattinen luomus.\nSen piirteitä ovat sosiaalinen turvallisuus, laajat julkiset palvelut, sosiaaliset perusoikeudet sekä pyrkimys täystyöllisyyteen ja jokaisen osallisuuteen yhteiskunnassa.\nSosialidemokratia on eurooppalainen politiikan valtavirta.\nSen juuret on 1800-luvun teollistumisessa ja demokraattisessa työväenliikkeessä. Eurooppalaiset hyvinvointivaltiot ovat rakentuneet pitkälti sosialidemokraattisten hallitusten myötävaikutuksella.


Keskustelu - Syöttekö ylipainoiset salaa? Yksi ylipainoinen kaveri väittää ettei muka koskaan syö herkkuja. En usko... | Sana vapaa | Meidän Perhe\nSyöttekö ylipainoiset salaa? Yksi ylipainoinen kaveri väittää ettei muka koskaan syö herkkuja. En usko...\nAina päivittelee ylipainoaan ja sitten muistaa mainita, että vaikkei syökään mitään koskaan ja harrastaa, niin se paino vaan pysyy/nousee. Se on kyllä täyttä potaskaa. Syököhän tämä kaverini salaa tai jotenkin huomaamattaan.\nEihän tämä asia minulle kuulu, tiedän. Mutta ärsyttää sellainen jeesustelu ja valehtelu, ettei muka syö koskaan mitään, vaikka varmaan mättää herkkuja naamaan joka ilta.\nAjattelin että kai se ahmii sitte iltasin kun paino ei vaan putoo.\nMutta olen ollut monesti viikon reissuilla hänen kanssaan ja aiemmin oltiin yksi kesä miltei kämppiksiäkin ja ei kyllä ahminu. Minä söin monin verroin enemmän ja useammin.\nHänellä ainakin kovin huono aineenvaihdunta, liekö se sitten syynä. Siinä kun mä kävin kakilla aamuin illoin, hän saattoi käydä vain kerran viikossa.\nKirjoittamassasi on varmasti perääkin, kaikki eivät laihdu samoin. Onhan niitä kukkakeppejä, jotka eivät liho, vaikka mitä söisivät! Samoin täytyy olla myös pullukoita, jotka eivät laihdu kovinkaan helposti.\nMutta esim. siskoni tapauksessa syy on aivan selkeästi tuo itsensä huijaaminen, sen verran läheltä olen vuositolkulla hänen käytöstään seurannut.\nklo 23:32 | 1.7.2006\nToinen näyttää aina kyläillessä jääkaapin sisällön joka on tyhjä...\nMolemmat kieltäytyvät syömästä luonani mitään. Ei herkkuja ei mitään. Eli minun nähteni eivät syö. Tai luultavasti kenekään muunkaan.\nPäivittelevät silti kovaa painoaan ja jos ehdotan painonvartioijoita (jolla itse olen laihduttanut lähes 20 kiloa) sanovat etteivät jaksa syödä niin paljon kuin siinä vaaditaan.\nLuulen että he peittelevät sitä eivätkä halua myöntää asiaa itselleen saatikka muille. Luultavasti herkkä paikka heille. Ymmärrettävää joten en halua asiaa ottaa esille kuin vain jos he itse haluavat.\nklo 0:40 | 2.7.2006\nSiskosi saa leivästä paljon hiilihydraatteja, jotka lisäävät makean himoa. Jos hän söisi hiilihydraattien sijasta proteiinipitoista ruokaa, hänellä ei olisi tarvetta syödä makeaa.\nLiikkuvat ihmiset voivat syödä enemmän hiilihydraatteja, koska liikunta kuluttaa niitä. Vähiten hiilihydraattipitoista ruokaa kestävät ihmiset, joille on kehittymässä diabetes.\nJos välität siskostasi, niin vinkkaa hänelle nettisivuista karppaus piste info.\nJuttelin muuten pari kuukautta sitten ihmisen kanssa, joka on tekemässä virallisia ravitsemussuosituksia ja hiilihydraatien suositeltavaa määrää ollaan alentamassa.\n..syö normaaliannoksen koulussa tai töissä. Tiedän kokemuksesta ;)\nEn syö muiden nähden juuri koskaan, sillä paheksuvat kun pullukka syö\nKyllä vähän ihmetteli näiden 100 kg naisten touhuja. Ja yritti puhua heille järkeä. Turhaan.\nklo 8:07 | 2.7.2006\nIte olen reilusti ylipainoinen ja laihdutan ja se kyllä onnistuu, valitettavasti tähän asti olen palannut aina vanhoihin tapoihini =)\nSiis en itse syö kyllä salaa, en kotona, töissä enkä kavereilla. En liiku paljon, joten se aiheuttaa painon nousua ja olenkin nyt yrittänyt opetella liikkumaan. Ylipainoisen on vain vaikea harrastaa mitään paitsi kävelyä, uintia jne.\nToisaalta jos miettii omia ruokailutottumuksiaan, niin ystävälläsi on ehkä sama tilanne kuin itselläni että välillä tuntuu, että " en ole tänään syönyt mitään" . Sitten kun TOSISSAAN alkaa miettiä, niin niitä kaloreita on kertynyt ihan huomaamatta, " ai niin enpäs muistanut että" :\n* söin lapsen lautasen tyhjäksi\n* nappasin muutaman sipsin/suolapähkinän/irtokarkin kulhosta ohi kulkeissani\n* kaupassa maistelin uuden viinerin maistiaisia\n* pikalounaalla otin croisantin kahvin kanssa (paljon kaloreita\n* kotimatkalla hörppäsin limupullon kun oli niin kuuma ilma\nSiis oikeasti huomaamatta tulee syötyä tosi paljon. Mulla menee noita kahvipullia yms. sillai etten reagoi, varsinkin kun niitä on töissä aina tarjoilla kun jollain jo joku kissanristiäispäivä. Sitten jos illalla merkkaa johonkin syömisiä (päivällä tuntuu ettei nyt töissä voi listata mitä syö) niin ei muista. Tähän uusi keino, minkä keksin, on se, että nappaan varsinkin lounaalla ja kahvilla kännykällä kuvan ruokalautasesta =) Hassua, mutta kukaan ei periaatteessa huomaa mitä teen, kai ne kuvittelee, että ainako mulle tulee asiaa jollekin tai tarkistan jotain kalenterista tms.\nUsein puhelee, että ei ole syönyt " oikeastaan mitään" ja vain pieniä lautasellisia (syö usein leipälautaselta muka syödäkseen vähemmän). Mutta tosiasiassa hän syö koko ajan ja salaa herkkuja. Ei ole itselleenkään rehellinen sylömisiensä määrästä, koska haluaa uskotella itselleen, että lihomisen syy ei ole hänen.\nItsensä huijaaminen on yllättävän helppoa. Jos jotakin asiaa tarpeeksi toistaa, siihen alkaa itsekin uskoa vaikka se ei olisi tottakaan.\nklo 23:27 | 1.7.2006\nmä vaan vedän jättiannoksia tavallista ruokaa.\nklo 8:20 | 2.7.2006\nvaan olen ollut noin viimeisen kolme vuotta tämän painoinen.\nMiksi kuvitellaan, että ylipainoiset ovat jatkuvassa lihomisvaiheessa? Ja ainakin minä kun liikun valitettavasti tosi vähän, en siis syö mitenkään paljon, koska kulutan varmaan aika vähän myös. (Siis moni hoikka, joka aktiivisesti harrastaa urheilua, voi syödä lihomatta paljon paljon enemmän.) Joten jos söisin älyttömästi salaa, sittenhän lihoisin lisää, mitä ei onneksi tapahdu. Toivottavasti saan liikkumisvaihteen pian päälle ja kilot hiukan karisevat.\nOn todella olemassa ihmisiä, jotka eivät syö enempää kuin sinäkään ja liikkuvat saman verran, mutta lihovat silti. Yksi erittäin yleinen syy on se, että ruokien sisältämät hiilihydraatit eivät sula kaikilla samalla tavalla. Näillä ihmisillä on luultavasti diabetes tulollaan...\nYritin itse laihduttaa vähentämällä kaloreiden määrää, mutta painoni ei tippunut, vaikka söin vain 1000 kaloria päivässä ja kävin joka ilta tunnin sauvakävelyllä. Tutustuin karppaamiseen ja laihtumisen taivas aukeni minullekin.\nLisäsin lihan, rasvan, kananmunien ja kasvisten määrää ja jätin pois perunan, leivän, riisin ja makeiset. Painoni alkoi tippumaan hurjaa vauhtia. Ensimmäisen kahden viikon aikana vatsan ympärykseni pieneni 10 senttiä ja koko olemukseni piristyi. Nyt olen laihtunut jo 20kg, nälkää näkemättä, ja aloittelen ylläpitoruokavaliota, johon saa jo lisätä hieman enemmän hiilareita.\nAtkinsin kirjassa sanottiin, että ylipainoisia ihmisiä syyllistetään turhaan. Ylipainon syynä on ruokateollisuus, joka syytää täysin tarpeettomia elintarvikkeita ihmisille sekä päin mäntyä olevat ravitsemussuositukset!


Kisaradalle: Tuntsareihin treenailuja Vertillä\nAloitetaan torstaipäivästä. Eli tultuani koulusta sain pian viestiä Annikalta että on valinnut minutkin ratsastamaan Tuntiratsastajien mestaruuskisoihin! Sitä olin koko ajan odottanutkin! :D Kaikeksi yllätykseksi menen kisoihin Vertillä! :D Heti pitikin jo samana päivänä alkaa suunnitella mistä hommaan kisatakin ja rataakin piti jo alkaa opetella. Siinä sitten se päivä vierähti ja tuli Perjantai ja estetunti.\nMenin Vertillä esteitä ja jotenkin oikeasti Vertti on helpompi esteillä kuin Fabe!\nAlettiin verkkaamaan pääty- ympyröillä ravissa ja laukassa. Ravissa Vertti kulki hyvin mutta laukassa lähti vähän punkemaan ulos.\nAlkuverkkojen jälkeen tultiin radan ensimmäistä estettä joka oli kavaletti. Aluksi kuitenkin tulimme ravissa pelkästään puomia. Ensimmäisellä kerralla Vertin kanssa hieman oijottiin kulma mutta sain suoristettua silti hyvin puomille. Pakko sanoa että koko tunnin ajan koko ajan Vertti tuli täydellisesti kavaletille!\nMyöhemmin puomi siis nostettiin kavaletiksi ja kuten aijemmin sanoin, Vertti tuli täydellisesti sille joka kerte!\nTarkasti en muista milloin tulimme mitäkin tehtävää mutta tulimme kuitenkin sarjaa. Siihen väliin piti mahtua yksi askel ja kuten kaikki ensimmäisellä kerralla niin minäkin tulin (vahingossa) kahdella askeleella. Kuitenkin muut kierrokset onnistuivat huippu hyvin ja vaikka sarjan ensimmäinen este ei olisikaan onnistunut niin tsemppasin Verttiä eteen ja saatiin joka kierroksella se yksi askel.\nSitten tultiin koko "rataa". Vertti tuli hyvin ensimmäisen esteen mutta toiselle esteelle vähän lähelle. Sarja meni taas hyvin. Tultiin toisen kerran sama rata ja taas sama toinen este lähelle. Kolmas ja neljäs kierros meni tosi hyvin ja sain hyvän paikan joka kerta esteelle.\nInnolla odotan kisoja, Jotenkin vain musta tuntuu että mun kisat menee huonosti mutta vaikka menisikin niin silti saadaan ainakin kokemusta! Eniten minua huolettaa se että muistanko radat...\nNo toivottakaa onnea niin ehkä ne menevät sitten ihan hyvin! :D\nMyönnän että postaus on VÄHÄN kuiva kai se nyt kelpaa... Kisoista sitten parempi postaus.\nPostaus tulee hieman myöhään ja koska video ei ole vielä valmis, niin sen voitte käydä katsomassa toivottavasti pian!


Halpaa lainaa nopeasti: näin saat monta tarjousta kerralla.\nJotta saat halpaa lainaa nopeasti, käytä lainalaskuria netissä. Kun kilpailutat lainat Lainalaitoksen sivuilla, yksi hakemus riittää.\n1. Halpaa lainaa nopeasti: Hakemuksen täyttämiseen ei montaa hetkeä kulu. Lainatarjouksen saatat saada minuuteissa ja lainarahan tilillesi vielä samana päivänä. Voit kilpailuttaa lainat yhdellä hakemuksella, jotta voit varmistua halvimmasta lainasta.\n2. Joustavat takaisinmaksuehdot: Useampaa lainayhtiötä lähestyessä voit valita itsellesi ne takaisinmaksuehdot, jotka parhaiten sopivat budjettiisi ja elämäntyyliisi. Lainalaitos välittää hakemuksesi suoraan lainayhtiöille, jolloin pystyt itse vaikuttamaan lainan takaisinmaksuaikaan ja kuukausierien suuruuteen. Sinun asiakkuutesi on se, josta kilpaillaan, joten et ole riippuvainen vain yhden pankin sanelemista ehdoista.\n3. Jatkuva laina: Joustoluotolla sinulle myönnetään yksi luottolimiitti, jonka puitteissa voi nostaa eriä juuri sen suuruisina ja sellaisella tiheydellä kuin tarvitset. Sinun ei tarvitse hakea jokaista erää aina uudella hakemuksella, vaan pystyt käyttämään joustoluottoa luottokortin tavoin. Takaisinmaksamasi luotto on jälleen osana limiittiä, joten luottoa voit nostaa ja maksaa takaisin ja nostaa taas. Lainalaitoksen kautta voit hakea luottolimiittiä 500 eurosta jopa 40 000 euroon asti!